Ποσειδώνιος | Pano's Terz blog\nTag Archives: Ποσειδώνιος\nPosted on 2. Mai 2017 by panosterz\nΟρθοδοξία Εχθρός του Διαφωτισμού, Διαχωρισμός μεταξύ Κράτους και Εκκλησίας, Μάθημα Θρησκευτικών και Ανθρώπινα Δικαιώματα των Μαθητών, “Ιερά Αμφια”,Ηθικοί Κανόνες, Ορθοδοξία κατά Ανθρωπισμού\nΕυρωπαϊκός Διαφωτισμός και Ορθόδοξη Εκκλησία\nΤο θέμα είναι όντως πολυεπίπεδο και πολυφασικό. Ο Σεβασμιώτατος Αρχιεπίσκοπος έχει το δικαίωμα και την υποχρέωση να επεμβαίνει επίσημα, όταν πρόκειται άμεσα η έμμεσα για σημαντικά προβλήματα, τα οποία έχουν σχέση με τον Χριστιανισμό και δη με την Ορθοδοξία.\nΣτην συγκεκριμένη περίπτωση είχε την μεγάλη ευκαιρία να διευκρινίσει την τοποθέτησή του απέναντι στην εκμετάλλευση της χριστιανικής πίστης από την Χρυσή Αυγή ( Χ.Α.) καθώς και απέναντι σε φανατικά άτομα, τα οποία όχι μόνον δεν τιμούν την χριστιανοσύνη , αλλά και είναι πραγματικός κίνδυνος για αυτήν. Θα μπορούσε π.χ. κάλλιστα να επισημάνει, ότι η κορυφή της Ορθόδοξης Εκκλησίας καταδικάζει και τις γνωστές πρακτικές της Χ.Α. και την παράνοια μερικών πιστών.\nΑντί του Αρχιεπισκόπου το έκανε αυτό με καθυστέρηση ο Μητροπολίτης της Σιάτιστας. Και όμως τα προβλήματα παραμένουν.\nΑπό ιστορικούς λόγους η Ανατολική Ορθόδοξη Εκκλησία είναι όχι μόνον στην Ελλάδα σε σύγκριση με τον Ρωμαιοκαθολικισμό και ιδαίτερα με τον Προτεσταντισμό σε γενικές γραμμές καθυστερημένη.\nΕνώ οι άλλες Εκκλησίες έχουν από πολλού συμφιλιωθεί με τις επιτεύξεις του Ευρωπαϊκού Διαφωτισμού, όπως π.Χ. με το άτομο, τον πολίτη, τα ανθρώπινα δικαιώματα, και τις αστικές ελευθερίες, η Ορθοδοξία αντιτίθεται με έμφαση στο σύγχρονο πνεύμα, συγχίζει εκουσίως την ατομικότητα με τον ατομικισμό και με τον εγωϊσμό και σχεδόν καταριέται το πνεύμα του Διαφωτισμού ( ο προκάτοχός του ), επισημαίνει τον μυστικισμό και την μεταφυσική, δεν πραγματοποιεί απαραίτητες μεταρρυθμίσεις , έχει εθισμό στα σύμβολα, τα οποία στην είναι εν μέρει ιδωλολατρικής προέλευσης , έχει μίαν τελείως απαρχαιωμένη Εικόνα του Ανθρώπου, ασχολείται εντατικότατα με τα επουράνια και παραμελεί τα επίγεια.\nΌποιος ασχολείται κάπως εντατικά και συγκριτικά με τις χριστιανικές εκκλησίες, διαπιστώνει σχετικά εύκολα , ότι οι προτεσταντικές χώρες είναι οι πιό εξελιγμένες και κρατούν τα πρωτεία σε όλους τους καθοριστικούς τομείς της ζωής ( οικονομία ,δίκαιο, οργάνωση, επιστήμη και ιδιαιτέρως ΥΨΗΛΕΣ ΤΕΧΝΟΛΟΓΙΕΣ, παιδεία, βιοτικό επίπεδο κοκ.).\nΚατόπιν ακολουθούν οι προηγμένες χώρες με ρωμαιοκαθολική παράδοση, ενώ όλες οι χώρες με ορθόδοξη παράδοση στα Βαλκάνια και στην Ανατολική Ευρώπη είναι δυστυχώς σε απίστευτο βαθμό καθυστερημένες.\nΟ Ευρωπαϊκός Διαφωτισμός εχει τοποθετηθεί σαφέστατα : Το Ius rationis ( Δίκαιο του ορθού Λόγου : ΟΡΘΟΛΟΓΙΣΜΟΣ ) είναι η βάση του σύγχρονου ανθρώπου και όχι πλέον η πίστη.\nΕπειδή όμως η Ελλάδα δεν εβίωσε ούτε την Αναγέννηση, ούτε τον Διαφωτισμό, ούτε την αστική Επανάσταση, ούτε εδώ μπόρεσαν να εξελιχθούν το άτομο και ο συνειδητός πολίτης, επικρατεί εν μέρει ακόμη ο σκοταδισμός.\nΤοιουτοτρόπως εξηγούνται εύκολα τα φαινόμενα της θρησκοληψίας , του θρησκευτικού φανατισμού και της παράνοιας.\nΗ έλλειψη των προαναφερθέντων κοσμοϊστορικών γεγονότων στην Ελλάδα, τα οποία έκαναν την Ευρώπη σε κέντρο του παγκόσμιου πολιτισμού, έχουν δυσμενείς συνέπειες και στους αθεϊστές.\nΚαι αυτοί δεν μπορούν στην πλειοψηφία τους να θεωρηθούν εξελιγμένοι Ευρωπαίοι. Οι περισσότεροι εκπρόσωποι των Ελλήνων “προοδευτικών” δεν έχουν ευρωπαϊκό επίπεδο. Αυτό ισχύει ιδιαιτέρως για τους οπαδούς των αριστερών κομμάτων. Και αυτοί δεν ενστερνίσθηκαν το πνεύμα των ανθρωπίνων δικαιωμάτων, τα οποία γενικά απορρέουν από την αξιοπρέπεια του ανθρώπου.\nΈτσι δεν είναι τυχαίο, που δήθεν “προοδευτικοί” δεν σέβονται την αξιοπρέπεια, τα ανθρώπινα δικαιώματα των συνανθρώπων τους και ειδικά των πιστών χριστιανών.\nΜερικοί είναι αδιάλλακτοι και επίσης φανατισμένοι. Έχουν μία ενοχλητική ροπή σε προσβλητικές προκλήσεις, οι οποίες δεν είναι ούτε απαραίτητες ούτε ένδειξη παιδείας και πολιτισμένου τρόπου ζωης καθώς και εθισμό σε ένα καταστροφικό συγκρουσιασμό.\nΚατά την γνώμη μου πρόκειται για υπερεξυπνακίστικα και ολίγον τι ψυχικά τεταραγμένα άτομα (Ιδέ εδώ και στο Μπλογγ “Αριστερός Ανορθολογισμός και εξυπνακισμός” ).\nΛαμβάνει μεν χώραν μία πολιτισμική αντιπαράθεση , όχι αγώνας, μεταξύ οπαδών του Διαφωτισμού και του Σκοταδισμού, αλλά δέον να είναι σεβαστή η αξιοπρέπεια των μελών και των δύο παρατάξεων και αυτό να γίνεται με πολιτισμένους τρόπους, στους οποίους οπωσδήποτε δεν ανήκουν οι γνωστές συμπεριφορές μελών της Χ.Α. και παραχριστιανικών οργανώσεων , για τους οποίους αυτονοήτως δεν ευθύνεται η ηγεσία της Ορθόδοξης Εκκλησίας.\nΔημοσιευθέν από το 2012 συχνά στον ηλεκτρονικό τύπο ( ifimerida (6.10.17), Καθημερινή )\nΣκοταδισμός vs Διαφωτισμού\nΟι περισσότεροι Ελληνες ορθόδοξοι ιεράρχες είναι εχθροί του Ευρωπαϊκού ΔΙΑΦΩΤΙΣΜΟΥ (άτομο, πολίτης (citoyen), αστικές ελυθερίες, ΑΝΘΡΩΠΙΝΑ ΔΙΚΑΙΩΜΑΤΑ) .\nΤο σκεπτικό τους εκφράζει ένα ακρώς δυσάρεστο κράμα μεσαιωνικού και βαλκανοανατολίτικου ΣΚΟΤΑΔΙΣΜΟΥ, ο οποίος εμποδίζει την ΠΟΛΙΤΙΣΜΙΚΗ πρόοδο στην Ελλάδα.\nΟρθοδοξία, Ευρωπαϊκός Διαφωτισμός, Διαχωρισμός Κράτους και Εκκλησίας\n1. Η Ορθοδοξία σε όλες τις χώρες όπου υπάρχει έχει αναμειχθεί πάντα στο πολιτικό γίγνεσθαι.\nΑυτό συμβαίνει ακόμη και σήμερα στη Ρωσία, στην Ελλάδα και στη Σερβία.\nΕιδικά στη Ρωσία σημειώνεται ένας συνδυασμός μεταξύ της Ορθοδοξίας με την δήθεν ανωτερότητα της “ρωσικής ψυχής”( ΡΑΤΣΙΣΜΟΣ) και το σχεδόν παρανοϊκό μίσος κατά της “δυτικής” δημοκρατίας, του ατόμου, του πολίτου, των αστικών ελευθεριών και των ανθρωπίνων δικαιωμάτων.\nΕίναι γνωστό, ότι στην Ελλάδα δεν υφίσταται ακόμη ο απαραίτητος διαχωρισμός μεταξύ κράτους και εκκλησίας.\nΜέσω μεσαιωνικών και γενικά σκοταδιστικών αντιλήψεων η Εκκλησία εμποδίζει κάθε πρόοδο σε όλα τα πεδία του βίου.\n2. Ο Ευρωπαϊκός Διαφωτισμός έχει στραφεί κατά του απόλυτου φεουδαλισμού και κατά της παντοδυναμίας της καθολικής εκκλησίας.\n3. Στην βυζαντινή εποχή έχουν λάβει χώραν λόγω πίστης σφαγιασμοί “αιρετικών”.\nΑς υπενθυμίσουμε, ότι αμέσως ύστερα από την εμπέδωση του Χριστιανισμού ως αυτοκρατορικής θρησκείας έχουν διαπραχθεί ειδικά στην Αλεξάνδρεια εγκλήματα κατά των Ελλήνων ειδωλολατρών και κατά του αρχαίου ελληνικού πνεύματος.\niefimerida (13.12.15, 6.10.17)\nΗθικοί Κανόνες και Ορθόδοξη Εκκλησία\nΟι ηθικοί κανόνες δεν είναι μονοπώλιο της\nΟρθοδοξίας και γενικά του Χριστιανισμού\nκαι πιό γενικά των Θρησκειών\n1.Σήμερα σημειώνονται οι εξής πρωταρχικές\nκατηγορίες αρχών : κοινωνικές, ηθικές,\nπολιτικές, νομικές και αισθητικές.\n2. Στα πλαίσια της εξελικτικής διαδικασίας\nτου ανθρωπίνου γένους κοινωνικοί\nκανόνες συμπεριφοράς ήταν υπαρξιακά\nαπαραίτητες, ειδάλλως θα επικρατούσε\n3. Οι πρώτοι υπεύθυνοι για την εμπέδωση και\nλειτουργία των κανόνων ήταν οι σαμάνοι,\nοι οποίοι πέραν τούτου λειτουργουσαν\nκαι ως ιατροί και έτσι ήταν οι πρώτοι\nφορείς των γνώσεων. Αυτό τους προσέδιδε\nαναγνώριση , αλλά και ισχύ.\n4. Για την λειτουργία των πρώτων κρατικών\nμορφωμάτων στην Μέση Ανατολή προ περίπου\n5 χιλιάδων έτη ήταν απαραίτητοι νομικοί\nκανόνες.Προ 4250 ετών έχει δημιουργηθεί\nο πρώτος νομικός κώδικας του Eshnuna\nστο Νότιο Ιράκ. Προ 3750 ετών έχει\nεμπεδωθεί ο κώδικας του Χαμουράμπι\n(Codex Hamourabi). Oι νομικοί κανόνες εξέφραζαν και τις επικρατούσες ηθικές αντιλήψεις.\n5. Σύμφωνα με την παράδοση έχουν οι\nμεγάλοι νομοθέτες “παραλάβει” τους νόμους από τον\nεκάστοτε ύψιστο θεό (Ενλιλ,Μαρντουκ).\nΕτσι επιδίωκαν οι βασιλείς-νομοθέτες\nνα υπογραμμίσουν την ”θεϊκή” προέλευση\nτων νομικών κανώνων (Jus\nDivinum : Θεϊκόν Δίκαιον).\n6. Αλλά η Κίνα δεν είχε και δεν έχει ούτως ή\nαλλως και τώρα θεό. Ό κινεζικός πολιτισμός\nως το σημαντικότερο τμήμα του Κονφουκιανικού\nΚύκλου Πολιτισμού βασίζεται στις αρχές\nκαι στους κανώνες Λι που αναδεικνύουν\nηθικές , κοινωνικές και νομικές πτυχές.\nΕτσι έχει αποδειχθεί, ότι η ύπαρξη ηθικών\nκανόνων δεν εξαρτάται από την θρησκεία.\nΕδώ αναφέρονται μόνο οι σπουδαιότεροι\nα) Σεβασμός και ΥΠΟΤΑΓΗ στους γηραιότερους\nστην οικογένεια και στους ανώτερους\nστην αυτοκρατορία. Σην κορυφή αυτής\nτης πυραμίδας εστιάζεται ο αυτοκράτορας.\nβ) Πειθαρχία στους γηραιότερους και στους\nγ) ΕΡΓΑΤΙΚΟΤΗΤΑ και\n7.Οι χριστιανικές ηθικές αρχές είναι εν\nμέρει στωϊκής προέλευσης, όπως π.χ. η\nουσία του “Αγαπάτε αλλήλους”. Η Τρίτη\nΣχολή των Στωϊκών πήγε παραπέρα και\nέχει διακηρύξει το “homo homini\nres sacra est“ (“ο άνθρωπος είναι για τον\nάνθρωπο κάτι το άγιο”).\nΚαι στην κινεζική φιλοσοφική παράδοση έχει διακηρυχθεί η αρχή Shön (αγάπη μεταξύ όλων των ανθρώπων).\nα) Η Θρησκεία δεν έχει το μονοπώλιο της ηθικής.\nβ) Στην εποχή της παγκοσμιοποίησης δέον\nνα διδάσκονται οι ηθικές αρχές όπως\nστην εξελιγμένη Ευρώπη και δη στα πλαίσια\nενός συγκριτικού μαθήματος περί της\nΚαθημερινή (3.10.15) , iefimerida ( 6.10.17)\nTο υποχρεωτικό μάθημα των θρησκευτικών παραβιάζει τα ΑΝΘΡΩΠΙΝΑ ΔΙΚΑΙΩΜΑΤΑ των παιδιών\nΤο αυτονόητο στις άλλες χώρες του Δυτικού Κύκλου Πολιτισμού είναι στην Ελλάδα άγνωστο ή ακατανόητο.\nα) Σύμφωνα με τις νεότατες γνώσεις των νευρωεπιστημών είναι το αίσθημα γενικά της πίστης έμφυτο σε κάθε άνθρωπο.\nβ) Αυτό όμως δεν έχει σχέση με μίαν συγκεκριμένη\nγ) Η πίστη και η θρησκευτική πεποίθηση είναι ΠΡΟΣΩΠΙΚΗ υπόθεση του καθενός.\nδ)Το “Δικαίωμα της Ελευθερίας της Σκέψης, της Συνείδησης και της Θρησκείας” (καθιερωμένη διατύπωση σε όλα τα διεθνή ντοκουμέντα) αποτελεί σύμφωνα με την\nΓενική Διακήρυξη περί των Ανθρωπίνων Δικαιωμάτων από το 1948 (άρθρο 18),\nτην Συνθήκη περί των Αστικών και Πολιτικών Δικαιωμάτων από το 1966 (άρθρο 18) και\nτην ευρωπαϊκή Συνθήκη περί της Προστασίας των Ανθρώπίνων Δικαιωμάτων και των Βασικών Ελευθεριών από το 1950 (άρθρο 5)\nένα ΒΑΣΙΚΟ ΑΝΘΡΩΠΙΝΟ ΔΙΚΑΙΩΜΑ και μία ΒΑΣΙΚΗ ΕΛΕΥΘΕΡΙΑ. Και τα δύο ισχύουν για πιστούς καθώς και για αθεϊστές.\nε) Επομένως αποτελεί το υποχρεωτικό μάθημα περί της θρησκείας γενικά σύμφωνα με τις προαναφερθείσες διεθνείς συνθήκες σε συνδιασμό με την ειδική Διεθνή Σύμβαση περί των Δικαιωμάτων των Παιδιών από το 1981\nΠΑΡΑΒΙΑΣΗ ΤΩΝ ΑΝΘΡΩΠΙΝΩΝ ΔΙΚΑΙΩΜΑΤΩΝ.\nΕίναι τόσο δύσκολο να το καταλάβει κανείς αυτό ; Διατί αγνοείται στην ελληνική κοινωνία και εδώ στη στήλη η ύπαρξη των διεθνών συμβάσεων ; Πότε επί τέλους θα φτάσει η Ελλάδα στην Ευρώπη ; Η προτιμά να ζει στο σκότος του Μεσαίωνα ;\nΒ)Αυτό όμως δεν έχει σχέση με μίαν συγκεκριμένη θρησκεία.\nΓ) Η πίστη και η θρσκευτική πεποίθηση είναι προσωπική υπόθεση του καθενός.\nΔ) Η θρησκευτικές αντιλήψεις αποτελούν σύμφωνα με την Συνθήκη περί αστικών και πολιτικών δικαιωμάτων (1966) ένα βασικό ανθρώπινο δικαίωμα. Αυτό ισχύει και για τους μη πιστούς.\nΕ) Επομένως αποτελεί το υποχρεωτικό μάθημα περί της θρησκείας ΠΑΡΑΒΙΑΣΗ ΤΩΝ ΑΝΘΡΩΠΙΝΩΝ ΔΙΚΑΙΩΜΑΤΩΝ γενικά σύμφωνα με την προαναφερθείσα σύμβαση καθώς και σύμφωνα με την ειδική διεθνή σύμβαση για τα δικαιώματα των παιδιών (1981). Το Βήμα (1.10.15)\nΟθόδοξη Εκκλησία κατά του Ανθρωποκεντρισμού\nΣτα τέλη του Ιουλη 2012 ο Σεβασμιώτατος Αρχιεπίσκοπος Ιερώνυμος επετέθη μεταξύ άλλων και κατά του Ανθρωποκεντρισμού. Την ίδια τοποθέτηση έχουν όλες οι μεγάλες Θρησκείες, ιδιαιτέρως το Ισλαμ.\nΛαμβάνω μέρος στην συζήτηση σαν πανεπιστημιακός με σεβασμό έναντι του, με ψυχραιμία , νηφαλιώτητα και πολιτισμό και με τις κατάλληλες γνώσεις.\nΟ ανθρωποκεντρισμός έχει δημιουργηθεί στην αρχαία Ελλάδα. Ο σοφιστής Πρωταγόρας έχει διατυπώσει την ακόλοθη κοσμοϊστορική άποψη : „ Πάντων χρημάτων μέτρον άνθρωπος εστί“. Δική μου ερμηνεία ( σύγγραμμά μου στην Ολλανδία,1990 ) :\nα ) Αντικατάσταση του θεοκεντρικού με ένα ανθρωποκεντρικό σύστημα.\nβ ) Ο άνθρωπος είναι ένα ενεργόν ον, το οποίο μεταβάλλει το κοινωνικό και φυσικό περιβάλλον του.\nγ ) Μεταξύ του περιβάλλοντος και του ανθρώπου υπάρχει αλληλοεπίδραση.\nδ ) Ο άνθρωπος κατακτά το περιβάλλον του και εξελίσσεται σε μέτρον του.\nε ) Ο άνθρωπος είναι το μέτρον , με το οποίο αξιολογούνται η κοινωνία, οι κανόνες, οι νόμοι και οι συνήθειες.\nζ ) Το απόφθεγμα εκφράζει κριτική θεώρηση έναντι της θρησκείας.\nη ) Διευκρινίζεται, ότι οι νομικοί κανόνες του κράτους και οι ηθικοί κανόνες της κοινωνίας είναι σχετικοί.\nΟ Ποσειδώνιος πήγε πιό πέρα : „Όπως το κορμί μας υψώνεται ευθέως και προς τον ουρανό, έτσι είναι και το πνεύμα μας, το οποίο δύναται να θέαται ό,τι θέλει, η φύση τον έκανε έτσι, ώστε να θέλει το ίδιο όπως οι θεοί, με την προϋπόθεση , ότι χρησιμοποιεί τις δυνάμεις του… „ ( δική μου μετάφραση από τα αρχαία Ελληνικά ).\nα ) Να μη σέρνεσαι σαν τα ζώα, αλλά να περπατάς με υψωμένο κεφάλι.\nβ ) Να συμπεριφέρεσαι αξιοπρεπώς και με αυτοπεποίθηση.\nγ ) Μην επιτρέπεις σε κανένα να σε προσβάλλει και να σε ταπεινώσει.\nδ ) Να μην υποκύπτεις σε ουδεμία πίεση.\nε ) Να απαιτείς και να υπερασπίζεσαι τα δικαίωματά σου.\nζ ) Να έχεις συνείδηση της δικιάς σου δύναμης και των δικών σου δυνατοτήτων προόδου.\nη ) Να υπερασπισθείς την αυτεξουσία ( αυτονομία ) σου. Να μην επιτρέψεις ποτέ την ετερονομία από άλλους !\nΣπουδαστές μου ( φοιτητές , μεταπτυχιακοί, δοκτορά ) από αραβικές χώρες τρόμαξαν , όταν στα πλαίσια μίας ειδικής πανεπιστημιακής διάλεξης άκουσαν τέτοιες “βλασφημίες “.\nΜου γνωστοποίησαν, ότι αν ο Πρωταγόρας και ο Ποσειδώνιος ζούσαν σε μία ισλαμική χώρα θα τους αποκεφάλιζαν αμέσως, δηλαδή ανευ δίκης.\nΑυτή είναι η τεράστια πολιτισμική διαφορά μεταξύ του Δυτικού Κύκλου Πολιτισμού από την μια μεριά και του Ισλαμικού Κύκλου Πολιτισμού από την άλλη μεριά.\nΟ Ανθρωποκεντρισμός έχει δημιουργήσει στην εξελιγμένη Ευρώπη το Άτομο και τον Πολίτη , τα ανθρώπινα Δικαιώματα και το κράτος Δικαίου.\nΘα ήταν καλύτερα για την Ελληνική Ορθοδοξία να αναπτύξει μίαν θετικότερη τοποθέτηση έναντι του Ανθρωποκεντρισμού, ο οποίος δεν είναι εχθρικός έναντι της θρησκείας. Οι αθεϊστικές ακρότητες του 19ου αι. έχουν ήδη ξεπερασθεί.\nΔημοσιευθέν από το 2012 στο Βήμα και αργότερα στην Καθημερινή ως αντιπαράθεση με Χ. Γιανναρά . Τελευταία στην efimerida (6.10.17).\nΟρθοδοξία , Ποιές μεταρρυθμίσεις\nθα μπορούσε να υλοποιήσει άραγε ο ορθόδοξος “Λούθηρος”; Εδώ και 60 χρόνια με απασχολεί αυτό το ερώτημα. Το συζήτησα και με θεολόγους.\nΙδέ η δική μου πρόταση :\nα ) Επίσημη μετάφραση της Αγίας Γραφής στα Νεοελληνικά και λειτουργία μόνον επί τη βάσει αυτής.\nβ ) Συμφιλίωση της ορθόδοξης πίστης με τoν Eυρωπαϊκöo Διαφωτισμό.\nγ ) Διαχωρισμός Κράτους και Εκκλησίας.\nδ ) Δημιουργία μίας σύγχρονης θρησκευτικής επιστήμης. Είναι πασιφανές, ότι η σημερινή ορθόδοξη Θεολογία είναι στην Ελλάδα ανεπαρκής, ενώ οι Ρώσσοι θεολόγοι είναι πιό δημιουργικοί.\nε ) Βαθμιαία μεταλλαγή της ορθόδοξης Εικόνας του Αθρώπου, δηλαδή συνδυασμός του πιστού με τα επίγεια. Οι πιστοί έχουν από καιρό βαρεθεί τα επουράνια, τα οποία ανήκουν μεν στην παράδοση, αλλα στην ουσία τους είναι η εβραϊκή μυθολογία ( Παλαιά Διαθήκη ).\nζ ) Ριζικός περιορισμός των συμβόλων, τα οποία ούτως ή άλλως δεν έχουν ουδεμία σχέση με την χριστιανική πίστη και είναι ειδωλολατρικά υπολλείμματα.\nη ) Να επιτραπεί στους Αρχιμανδρίτες και στους Επισκόπους να παντρεύονται και να δημιουργούν οικογένειες, που σημαίνει να παύσει επιτέλους η υποκρισία . Υπάρχουν και άλλα καθήκοντα.\nθ ) Να εκμοντενισθούν οι παράξενες ενδυμασίας των Μητροπιλιτών, οι οποίες είναι αναμφιβόλως περσικής προέλευσης.\nΔημοσιευθέν το 2013 στο Βήμα και στην Καθημερινή ( ηλεκτρονική έκδοση )\n“Ιερά άμφια” των Οθόδοξων κληρικών-περσικής προέλευσης\nΟ Χιστιανισμός έχει παραλάβει πολλά από τις θρησκείες των χωρών της Μέσης Ανατολής, ιδιαιτέρως από την Περσία και την Αίγυπτο. Ο περσικός πολιτισμός έχει επιδράσει ακόμη και στις ενδυματολογικές προτιμήσεις των κατεχομένων χωρών.\nΑυτό ισχύει ιδιαιτέρως για τις ενδυμασίες όπως π.χ. τα πολυτελή απανωτά άμφια και η πολυποίκιλη τιάρα των βασιλέων και των κληρικών. Αλλά και οι Πέρσες τα έχουν αυτά παραλάβει από τους Βαβυλωνίους και τους Ασσυρίους, οι οποίοι είχαν ανώτερο και αρχαιότερο πολιτισμό.\nΣε κάθε επιστημονικό βιβλίο περί του πολιτισμού των προαναφερθέντων λαών μπορεί κανείς να δει τα περί των ενδυμασιών. Σε περσικές απεικονίσεις βλέπει κανείς τις διαφορετικές ενδυμασίες και τις τιάρες των δεκάδων λαών της τεράστιας περσικής αυτοκρατορίας που δεν έχουν ουδεμία σχέση με την ελληνική , την ρωμαϊκή ή την αιγυπτιακή ενδυμασία.\nΠαρεμπιπτόντως θα ήθελα να επισημάνω, ότι η επίσημη αυτοκρατορική γλώσσα των Περσών δεν ήταν τα όχι τόσο εξελιγμένα Περσικά, αλλά τα ανώτερα Αραμαϊκά, τα οποία μιλούσε και στα οποία κήρυξε ο Ιησούς Χριστός.\nΚατόπιν έχει ο προφορικός του λόγος γραφεί στην ελληνική ΚΟΙΝΗ μεν , αλλά οι ειδικοί γλωσσολόγοι μπορούν να διαπιστώσουν εν μέρει την δομή της Αραμαϊκής.\nΜασόνοι, Μητροπολίτης Πειραιώς Σεραφείμ εχθρός τους\nα) Η Γαλλική Επανάσταση του 1789, η οποία έχει εγκαθιδρύσει το αστικό κράτος, έχει διακηρύξει τρεις σκοπούς : Liberte (Ελευθερία). Egalite (Ισότητα), Fraternite (Αδελφοσύνη).\nΤο τελευταίο προέρχεται από τους Μασόνους.\nβ) Οι δημιουργοί των ΗΠΑ ήταν στην πλειοψηφία μασόνοι.\nγ) Το κείμενο της 9ης Συμφωνίας του Μεγάλου Γερμανού μουσουργού και μασόνου Ludwig von Beethoven “Ode an die Freude ” ( ποιητής ο Friedrich Schiller, επίσης μασόνος ) ήταν έργο μασόνων. Από την “μασονία” προέρχεται το Fraternite της Γαλλικής Επανάστασης καθώς και το υπέροχο ποίημα του Friedrich Schiller “An die Freude” , μελοποιημένο από τον Beethoven (Neunte Symphonie, 9η Συμφωνία).\nΣυγκλονιστικό είναι το μήνυμα : “Seid umschlungen\n, Millionen ! Diesen Kuß der ganzen Welt ! Brüder” ( Να είστε αγκαλιασμένοι εκατομμύρια ! Αυτό το φιλί σε όλην την ανθρωπότητα, Αδέλφια… ).\nδ) Κατά τα άλλα ανήκε έως τις αρχές του 2οου αι. στην οργάνωση των Μασόνων διεθνώς η ελίτ της εκάστοτε κοινωνίας.\nΔεν είμαι ούτε μασόνος, ούτε οπαδός της ενσάρκωσης του σκοταδισμού του Μητροπολίτη Σεραφείμ, ο οποίος έχει μετατρέψει το “Αγαπάτε αλλήλους” σε “Μισείτε τους πάντες”.\nPosted in Uncategorized\t| Tagged "Ιερά Αμφια", Διαχωρισμος Κράτους Εκκλησίας, Ηθικοί Κανόνες καινΟερθοδοξία, Μάσθημα Θρησκευτικών, Μασόνοι, Ορθοδοξία και Διαφωτισμός, Ορθοδοξία και Μεταρρύθμιση, Ορθοδοξία κατά Ανθρωποκεντρισμού, Ποσειδώνιος, Πρωταγόρας\t| Leave a reply


ΑΓΙΟΡΕΙΤΙΚΕΣ ΜΝΗΜΕΣ: Μαΐου 2019\n12089 - Μοναχός Τιμόθεος Ξενοφωντινός (1887 - 31 Μαΐου 1973)\nΚατά κόσμον ονομαζόταν Γεώργιος Ονούφριος του Ονουφρίου και της Κυριακής. Γεννήθηκε στο Πάνορμο της Τήνου το 1887. Στη μονή Ξενοφώντος προσήλθε το 1911. Μοναχός εκάρη το 1913.\nΑναρτήθηκε από Keliotis Giannis στις 5/31/2019 06:33:00 μ.μ. Δεν υπάρχουν σχόλια:\n12088 - Φωτογραφίες από το Ιερό Κελλί του Αγίου Ιωάννη του Θεολόγου\nΑναρτήθηκε από Keliotis Giannis στις 5/30/2019 06:56:00 μ.μ. Δεν υπάρχουν σχόλια:\n12087 - Μοναχός Ιωσήφ Κουτλουμουσιανοσκητιώτης (1886 - 30 /5/ 1992)\nΓεννήθηκε στο χωριό Ριζοκάρπασο, της σήμερα κατεχόμενης από τους Τούρκους Καρπασίας, το 1886. Το 1902 ήλθε στο Άγιον Όρος. Στην Κύπρο δεν ξαναπήγε ποτέ. Την αγαπούσε όμως, προσευχόταν γι’ αυτή, και τη θυμόταν. Έλεγε: «Ποτέ δεν έχω βγάλει την Κύπρο από την καρδιά μου, γιατί γέννησε αγίους». Θυμόταν τις πολλές εκκλησιές του χωριού του με τα ωραία ήθη κι έθιμα. Διαβάστε περισσότερα »\nΑναρτήθηκε από Keliotis Giannis στις 5/30/2019 12:36:00 μ.μ. Δεν υπάρχουν σχόλια:\nΑναρτήθηκε από Keliotis Giannis στις 5/29/2019 11:50:00 μ.μ. Δεν υπάρχουν σχόλια:\n12085 - Ιερομόναχος Χρύσανθος Αγιαννανίτης (1894 - 29 Μαΐου 1981)\nΑναρτήθηκε από Keliotis Giannis στις 5/29/2019 12:01:00 π.μ. Δεν υπάρχουν σχόλια:\n[Σεβασμ. Μητροπολίτης Ναυπάκτου και Αγίου Βλασίου\nΙερόθεος Βλάχος (ομιλία)]\nΑναρτήθηκε από Keliotis Giannis στις 5/29/2019 12:00:00 π.μ. Δεν υπάρχουν σχόλια:\nΓράφει ο Αρχιμ. Αρσένιος Κωτσόπουλος | Romfea.gr\nΤο κέντρο Γεροντολογίας και Προνοιακής Υποστήριξης στο Δήλεσι\n«Ο Άγιος Πορφύριος» και το όραμά του\nΌλοι οι επίσημοι του έθνους και της Εκκλησίας μας στο Δήλεσι Αττικής. Για λίγο η καρδιά της ελλαδικής πνευματικότητας χτυπά εκεί.\nΣτο κέντρο Γεροντολογίας και Προνοιακής Υποστήριξης της Ιεράς Αρχιεπισκοπής Αθηνών «Ο άγιος Πορφύριος». Διαβάστε περισσότερα »\nΑναρτήθηκε από Keliotis Giannis στις 5/28/2019 06:49:00 π.μ. Δεν υπάρχουν σχόλια:\n12082 - Αποκαταστάθηκε η ηλεκτροδότηση στην Ιερά Μονή Αγίου Παντελεήμονος μετά την πυρκαγιά στο χώρο της γεννήτριας\nΣτην Ιερά Μονή Αγίου Παντελεήμονος Αγίου Όρους, κατάφεραν εν μέρει να αποκαταστήσουν την ηλεκτροδότηση της Μονής. Έτσι, από τις 25 Μαΐου 2019, το μοναστήρι είναι πάλι σε θέση να υποδεχτεί τους προσκυνητές, αναφέρει η διαδικτυακή πύλη «AFONIT.info» με παραπομπή σε πηγές από τον Άγιο Παντελέημονα.\nΑναρτήθηκε από Keliotis Giannis στις 5/27/2019 11:21:00 μ.μ. Δεν υπάρχουν σχόλια:\n12081 - Αίσιο τέλος για τον Λετονό προσκυνητή στο Άγιο Όρος\nΑίσιο τέλος είχε η αναζήτηση του Λετονού προσκυνητή Marius Raudsepp που είχαν χαθεί από χθες τα ίχνη του στην περιοχή μεταξύ της Μονής Αγίου Παύλου και του Άθω που θεωρήθηκε από πολλούς ότι έχασε την ζωή του πέφτοντας σε χαράδρα.\nΜόλις πληροφορηθήκαμε ότι βρέθηκε περιπλανώμενος στην κορυφή του Άθω και είναι καλά στην υγεία του με κάποιο τραύμα στο κεφάλι από την πτώση του στη χαράδρα.\nΧθες Κυριακή 26/5 τηλεφωνικά ειδοποίησε μετά την πτώση του γνωστούς του, ότι έπεσε σε χαράδρα και χτύπησε το κεφάλι του. Στη συνέχεια μετά από τηλεφωνική επικοινωνία, γνωστών του προσώπων, στο κινητό του, δεν υπήρξε ανταπόκριση από μέρους του δείχνοντας το κινητό του απενεργοποιημένο.\nΝα ευχηθούμε καλή επάνοδο στον προσκυνητή Marius Raudsepp.\nΑναρτήθηκε από Keliotis Giannis στις 5/27/2019 09:53:00 μ.μ. 1 σχόλιο:\nΑναρτήθηκε από Keliotis Giannis στις 5/27/2019 08:20:00 μ.μ. Δεν υπάρχουν σχόλια:\nΟ Χριστός συναντάται με όλο τον ξεπεσμένο κόσμο, ακόμη και τον σημερινό. Δεν ξεσυνερίζεται, δεν απορρίπτει και αποδιώχνει κανένα. Θέλει να επικοινωνήσει με όλους, ακόμη και τους πιο παρακατιανούς. Ο Χριστός, το είπε, κυρίως ήλθε για τους αμαρτωλούς. Αρκεί να τον δεχθούν, να του\nΑναρτήθηκε από Keliotis Giannis στις 5/26/2019 07:08:00 π.μ. Δεν υπάρχουν σχόλια:\nΠερισσότερα: Διονύσιος ιερομόναχος Μικραγιαννανίτης (1930 - 1998)\nΑναρτήθηκε από Keliotis Giannis στις 5/26/2019 06:47:00 π.μ. Δεν υπάρχουν σχόλια:\n12077 - Ιερομόναχος Αλέξανδρος Βελανιδιώτης (1914 - 26 Μαΐου 1966)\nΑναρτήθηκε από Keliotis Giannis στις 5/26/2019 06:41:00 π.μ. Δεν υπάρχουν σχόλια:\nΤα παμπάλαια εκείνα χρόνια\nστο πελαγίσιο ξάγναντο\nτα καλογέρια στου Σταυρονικήτα\nδιαπορούν για κείνο που ξεπροβάλλει παρεμπρός\nαπό του βυθού τ’ απόβαθα\nδιαπορούν για κείνο που χρυσίζει στο δίκτυ.\nΨηφιδωτή τ’ Άη Νικόλα η εικόνα\nκι όστρεον στο μέτωπο\nαπό τότε που Καταλάνοι πειρατές\nτην πέταξαν στο βαθύ γαλάζιο\nτης Αθωνικής θάλασσας.\nΚι εκεί όπου το όστρεο εκείνο\nετούτο το ιστόρημα να ξετυλίγει\nστην ασίγαστη λήθη του πελάγους\nπως τον Άη Νικόλα Στρειδά τον είπαν.\nΑναρτήθηκε από Keliotis Giannis στις 5/25/2019 09:16:00 μ.μ. Δεν υπάρχουν σχόλια:\nΤο 1869, υστέρα από εύρεση ενός θησαυρού στο κτήμα τους, ανακαίνισαν το Κελλί τους. Συνέχεια\nΑναρτήθηκε από Keliotis Giannis στις 5/25/2019 07:24:00 π.μ. Δεν υπάρχουν σχόλια:\nΑναρτήθηκε από Keliotis Giannis στις 5/24/2019 11:46:00 μ.μ. Δεν υπάρχουν σχόλια:\nΑναρτήθηκε από Keliotis Giannis στις 5/23/2019 08:22:00 μ.μ. Δεν υπάρχουν σχόλια:\nΑναρτήθηκε από Keliotis Giannis στις 5/23/2019 07:54:00 μ.μ. Δεν υπάρχουν σχόλια:\nΤο 1928 προσήλθε στην αιθέρια Σιμωνόπετρα. Στις 6.4.1930, ημέρα του Μεγάλου Σαββάτου, εκάρη μεγαλόσχημος μοναχός, μετά του μοναχού Ιωακείμ, υπό του ονομαστού ηγουμένου Ιερωνύμου († 1957). Διαβάστε περισσότερα »\nΑναρτήθηκε από Keliotis Giannis στις 5/23/2019 12:16:00 π.μ. Δεν υπάρχουν σχόλια:\n12070 - Ιερομόναχος Νικηφόρος Σιμωνοπετρίτης (1880 - 23 Μαΐου 1958)\nΓέροντάς τους ήταν ο Μικρασιάτης Νικηφόρος (1868-1934), ο οποίος από τη μονή του Αγίου Μάρκου της Χίου πήγε στην Καλύβη της Αγίας Τριάδος της σκήτης της Αγίας Άννης και από εκεί στο Σιμωνοπετρίτικο Κελλί του Αγίου Ιωάννου του Θεολόγου. Διαβάστε περισσότερα »\nΑναρτήθηκε από Keliotis Giannis στις 5/23/2019 12:10:00 π.μ. Δεν υπάρχουν σχόλια:\n12069 - Σαν σήμερα, στις 23/10 Μαΐου 1875, κοιμήθηκε ο τελευταίος Έλληνας Ηγούμενος της Ι.Μ. Αγίου Παντελεήμονος, ο από Δράμας Γεράσιμος.\nΑναρτήθηκε από Keliotis Giannis στις 5/23/2019 12:04:00 π.μ. Δεν υπάρχουν σχόλια:\nΟι Ηγούμενοι Ξενοφώντος και Παντοκράτορος στη Μεγαλόχαρη της Τήνου (ΦΩΤΟ)\nΑναρτήθηκε από Keliotis Giannis στις 5/21/2019 10:49:00 μ.μ. Δεν υπάρχουν σχόλια:\nΟ Αρχιμανδρίτης Ζαχαρίας Ζάχαρου της Ι. Μ. Τιμίου Προδρόμου Έσσεξ Αγγλίας μιλάει για την πνευματική σχέση και τα κοινά βιώματα του αγίου Σιλουανού του Αθωνίτου και του Γέροντος Σωφρονίου Σαχάρωφ, οι οποίοι έδωσαν με τον βίο και τη διδασκαλία τους απάντηση στις αναζητήσεις του ανθρώπου της εποχής μας.\nΑκούστε την ομιλία εδώ.\nΑρχιμανδρίτης Σωφρόνιος (Σαχάροφ) (1896-1993), ως ιεροδιάκονος,\nκαι άγιος Σιλουανός ο Αθωνίτης (†1938) στη μονή Αγίου Παντελεήμονος\n(Φωτογραφία: εργαστήριο μονής Αγίου Παντελεήμονος, 1933)\nΑναρτήθηκε από Keliotis Giannis στις 5/21/2019 07:00:00 π.μ. Δεν υπάρχουν σχόλια:\n12063 - Μοναχός Ισαάκ Διονυσιάτης (1850 - 21 Μαΐου 1932)\nΑναρτήθηκε από Keliotis Giannis στις 5/21/2019 12:03:00 π.μ. Δεν υπάρχουν σχόλια:\nΑναρτήθηκε από Keliotis Giannis στις 5/19/2019 11:34:00 μ.μ. Δεν υπάρχουν σχόλια:\nΟ παράλυτος του Ευαγγελίου παραδειγματίζει και μπορεί να διδάξει τον σύγχρονο άνθρωπο.\n«Άνθρωπον ουκ έχω», φώναζε ο παράλυτος, δείχνοντας την μοναξιά του, αντιμετωπίζοντας υπομονετικά την ασθένειά του.\nΑναρτήθηκε από Keliotis Giannis στις 5/19/2019 08:46:00 μ.μ. Δεν υπάρχουν σχόλια:\nΟ Γέροντας Αιμιλιανός ανάμεσα σε παιδιά των πνευματικών του τέκνων.\nΗ φωτογραφία είναι του 1989 και έχει βγει στην οικία του Πάνου Γρηγορίου στην Ορμύλια Χαλκιδικής.\nΑναρτήθηκε από Keliotis Giannis στις 5/19/2019 12:14:00 π.μ. Δεν υπάρχουν σχόλια:\nΑναρτήθηκε από Keliotis Giannis στις 5/18/2019 12:00:00 π.μ. Δεν υπάρχουν σχόλια:\nΜέ αναστάσιμη κατάνυξη καί σύμφωνα μέ τό αγιορειτικό λατρευτικό Τυπικό πραγματοποιήθηκε κατά τήν Κυριακή τών Μυροφόρων 12 Μαΐου 2019 η Πανήγυρις τής Ιεράς Καλύβης Αγίου Ακακίου επί τή μνήμη τού κτήτορος τής Καλύβης καί ιδρυτού τής Σκήτης Αγίας Τριάδος τών Καυσοκαλυβίων, Οσίου καί Θεοφόρου πατρός Ακακίου τού Καυσοκαλυβίτου († 12 Απρλίου 1730).\nΟι εορταστικές εκδηλώσεις ήταν τριήμερες, μέ πάνδημη συμμετοχή Αγιορειτών πατέρων καί πολυπληθών προσκυνητών, προεξάρχοντος τού καθηγουμένου τής Ιεράς Μονής Μεγίστης Λαύρας αρχιμανδρίτου Προδρόμου.\nΑναρτήθηκε από Keliotis Giannis στις 5/17/2019 05:06:00 μ.μ. Δεν υπάρχουν σχόλια:\nΈμεινα εκστατικός όταν διάβασα στον Άγιο Πορφύριο ότι μέσα μας κουβαλάμε τους αιώνες. «Είναι ένα μυστήριο ο άνθρωπος. Φέρομε μέσα μας κληρονομιά αιώνων….».\nΑναρτήθηκε από Keliotis Giannis στις 5/17/2019 06:59:00 π.μ. Δεν υπάρχουν σχόλια:\n12055 - Ιερομόναχος Νικάνωρ Καυσοκαλυβίτης (1913 - 17 Μαΐου 1998)\n«Ο παπα-Νικάνωρ υπήρξε η δεσπόζουσα των τελευταίων ετών μορφή στα Καυσοκαλύβια. Τον ενθυμούμαι με ευγνωμοσύνη για την αγάπη και τη φιλοξενία του. Ήταν χαρακτηριστικός τύπος και εικών Αγιορείτου ασκητού. Μακρυγένης, υψηλός, άδολος στην ομιλία, στη συμπεριφορά, παιδική καρδιά, εργατικός (ησχολείτο με την κατασκευή μάλλινων φανελλών). Διαβάστε περισσότερα\nΑναρτήθηκε από Keliotis Giannis στις 5/17/2019 12:02:00 π.μ. Δεν υπάρχουν σχόλια:\n12054 - Όσιοι Νεκτάριος (†1550) και Θεοφάνης (†1544), οι Αψαράδες\nΑναρτήθηκε από Keliotis Giannis στις 5/17/2019 12:01:00 π.μ. Δεν υπάρχουν σχόλια:\n12053 - Σαν σήμερα κηρύσσεται η Επανάσταση στο Άγιο Όρος\nΑναρτήθηκε από Keliotis Giannis στις 5/17/2019 12:00:00 π.μ. Δεν υπάρχουν σχόλια:\n12052 - Φωτογραφίες της Ιεράς Μονής Ζωγράφου και της διαδρομής Βατοπαίδι - Ζωγράφου, από το μονοπάτι.\nAπόσταση: 6.6 km. Διάρκεια: 2½ ώρες\nΠερνώντας αρχικά μέσα από τους ελαιώνες της ΙΜΜ Βατοπαιδίου, αυτή η διαδρομή κινείται βαθιά μέσα στην καρδιά του δάσους του Άθωνα, μακριά από κάθε σημάδι ανθρώπινης εγκατάστασης. Η ανάβαση κυρίως από στενά μονοπάτια μέσα στο δάσος, οδηγεί στη Χέρα, μια σημαντική διασταύρωση τεσσάρων μονοπατιών. Μετά τη Χέρα, η διαδρομή ακολουθεί φαρδείς δασικούς δρόμους πριν κατηφορίσει απότομα από καλντερίμι στην ΙΜ Ζωγράφου. (Λεπτομερής περιγραφή της διαδρομής: http://www.athosfriends.org/footpathsGR)\nΔείτε τις φωτογραφίες εδώ: https://asceticexperience.com\nΑναρτήθηκε από Keliotis Giannis στις 5/16/2019 08:43:00 μ.μ. Δεν υπάρχουν σχόλια:\n12051 - Βίντεο από τα εγκαίνια της έκθεσης «Από την Βενετία στον Άθω - Το Ταξίδι των Χάρτινων Εικόνων»\n12042 - Φωτογραφίες από τα εγκαίνια της έκθεσης «Από την Βενετία στον Άθω - Το Ταξίδι των Χάρτινων Εικόνων»\n12004 - «Από τη Βενετία στον Άθω. Το ταξίδι των Χάρτινων Εικόνων». Έκθεση Χαρακτικής στη Βενετία\nΑναρτήθηκε από Keliotis Giannis στις 5/16/2019 08:00:00 μ.μ. Δεν υπάρχουν σχόλια:\n12050 - Γέροντας Βαρνάβας Βατοπαιδινός: «Με απεριόριστη αγάπη και συμπαράσταση στην πολύτεκνη οικογένεια»\nΟ Γέροντας Βαρνάβας Βατοπαιδινός μιλάει σε εκδήλωση του Συλλόγου Πολυτέκνων Νομού Χαλκιδικής που πραγματοποιήθηκε στο Πολιτιστικό Κέντρο Αρναίας, τη Κυριακή 5 Μαΐου 2019, μεταφέροντας την ευλογία του Γέροντα Εφραίμ, Καθηγουμένου της Ι.Μ.Μ. Βατοπαιδίου.\nΑναρτήθηκε από Keliotis Giannis στις 5/16/2019 07:20:00 π.μ. Δεν υπάρχουν σχόλια:\nΑπόσταση: 8.6 km.\nΔιάρκεια: 2½ – 3 ώρες\nΕίναι μια ενδιαφέρουσα διαδρομή, που διασχίζει μερικά πολύ όμορφα τοπία και έχει σημεία με εξαιρετική θέα. Το μεγαλύτερο μέρος της ταυτίζεται με παλιά παραδοσιακά καλντερίμια. Το αρχικό σκέλος περιλαμβάνει μια συνεχή ανάβαση μέσα στο δάσος από την ΙΜΜ Βατοπαιδίου, σχεδόν στο επίπεδο της θάλασσας, προς την κορυφογραμμή στα περίπου 400 μέτρα. Η διαδρομή μετά κατηφορίζει ξανά στο επίπεδο της θάλασσας, προς την ΙΜ Παντοκράτορος, προσφέροντας\nΑναρτήθηκε από Keliotis Giannis στις 5/15/2019 10:31:00 μ.μ. 1 σχόλιο:\nΣε ομιλία του στο Ιερό Μετόχιο της Αναλήψεως της Ι.Μ. Σίμωνος Πέτρας, στον Βύρωνα της Αττικής, ο σεβαστός ιερομόναχος π. Μύρων αναφέρεται στο πρόσωπο και την διδασκαλία του Αγίου Σιλουανού του Αθωνίτου. Με αναφορές στον Γέροντα Σωφρόνιο Σαχάρωφ, βιογράφο του Αγίου Σιλουανού, ο π. Μύρων λέγει ότι ο Άγιος Σιλουανός αποτελεί συνέχεια της ασκητικής παράδοσης των μεγάλων ασκητών της ερήμου των πρώτων αιώνων. Στη συνέχεια της ομιλίας του με παρεμβάσεις αναδεικνύει τα σημαντικότερα σημεία της ζωής αυτού του μεγάλου και σύγχρονου Αγίου και προβάλλει τον τρόπο με τον οποίον ο σύγχρο-\nΑναρτήθηκε από Keliotis Giannis στις 5/15/2019 01:09:00 π.μ. Δεν υπάρχουν σχόλια:\n12047 - Μοναχός Κάνδιδος Ξηροποταμηνός (1856 - 15 Μαΐου 1916)\nΟ κατά κόσμον Κωνσταντίνος Ζαχαριάδης γεννήθηκε το 1856 στη Βλάστη Σισανίου, όπου έμαθε τα πρώτα του γράμματα. Δεκάχρονος μετέβη στη μονή Παναγίας της Κλεισούρας, πλησίον μίας θείας του μοναχής, επί τριετία. Κατόπιν ήλθε στο Άγιον Όρος, όπου εργαζόταν ο πατέρας του. Έμεινε για ένα διάστημα στο Κουτλουμουσιανό Κελλί του Άγιου Νικολάου-Χαλκιά παρά τις Καρυές, και αλλού, μαθαίνοντας ραπτική και κάνοντας τον εργάτη. Λόγω όμως του ζωηρού του χαρακτήρα δεν τον κρατούσαν για πολύ πουθενά.\nΤο 1876 προσήλθε στη μονή Ξηροποτάμου παρά τον Γέροντα Λεόντιο. Πλησίον όμως του Γέροντος Ιακώβου του Πελοποννησίου στη μονή Βατοπεδίου\nΑναρτήθηκε από Keliotis Giannis στις 5/15/2019 12:02:00 π.μ. Δεν υπάρχουν σχόλια:\n12046 - Μοναχός Μόδεστος Κωνσταμονίτης (1901 - 15 Μαΐου 1984)\nΤ’ άφησε όλα, λοιπόν, και μία ημέρα του 1931 αναχώρησε για το ερά-\nΑναρτήθηκε από Keliotis Giannis στις 5/15/2019 12:01:00 π.μ. Δεν υπάρχουν σχόλια:\n12045 - Ιερομόναχος Αμβρόσιος Εσφιγμενίτης (1901 - 15 Μαΐου 1987)\nΓεννήθηκε στο χωριό Τεμελικόι της Αμάσειας του Πόντου το 1901, ο κατά κόσμον Αλέξανδρος Χαραλαμπίδης του Πέτρου. Από μικρός ποθούσε τη μοναχική αφιέρωση. Τελικά προσήλθε στο Άγιον Όρος το 1931. Κοινοβίασε στην Ιερά μονή Σίμωνος Πέτρας. Εκάρη μοναχός τη Μεγάλη Πέμπτη του 1933 από τον ηγούμενο Καισάριο Βουρλιώτη (1895-1969), πρώην Διονυσιάτη. Χειροτονήθηκε διάκονος και πρεσβύτερος στην πανήγυρη της μονής της αγίας Μαγδαληνής της Μυροφόρου. Το 1940 αναχώρησε για τη σκήτη του Άγιου Βασιλείου.\nΚατόπιν εξήλθε σε διάφορες πόλεις της Μακεδονίας ως σεμνός, ευλαβής και ιεροπρεπής Ιερομόναχος. Όμως τα βιώματα που είχε τα δυνατά από τις αγρυπνίες, τις μελέτες, τις δεήσεις και τους αγώνες στο Άγιον Όρος δεν τον κράτησαν στον κόσμο.\nΑναρτήθηκε από Keliotis Giannis στις 5/15/2019 12:00:00 π.μ. Δεν υπάρχουν σχόλια:


Αποτριχωση με Laser - Κυρμίζογλου Παναγιώτης\nΤα συστήματα ιατρικών laser υψηλής ισχύος είναι η σωστή πρόταση για μόνιμη, γρήγορη, ασφαλή και ανώδυνη αποτρίχωση. Η ανεπιθύμητη τριχοφυΐα είναι το πλέον διαδεδομένο αισθητικό πρόβλημα σήμερα. Ένα πρόβλημα, το οποίο οφείλεται σε κληρονομικούς παράγοντες και ενδοκρινολογικές διαταραχές ή στη λήψη φαρμάκων.\nΟι παραδοσιακές τεχνικές αποτρίχωσης όπως το ξύρισμα, το κερί και οι αποτριχωτικές κρέμες δίνουν στο πρόβλημα μόνο μια προσωρινή λύση. Τα συστήματα ιατρικών laser υψηλής ισχύος είναι η σωστή πρόταση για μόνιμη, γρήγορη, ασφαλή και ανώδυνη αποτρίχωση.\nΟ τρόπος είναι απλός: Μια λεπτή δέσμη φωτός διαπερνάει το δέρμα και φθάνει στον θύλακα της τρίχας όπου μετατρέπεται σε θερμότητα και τον καταστρέφει αφήνοντας, παράλληλα, ανεπηρέαστο τον περιβάλλοντα δερματικό ιστό. Κατά τη διάρκεια της αγωγής, μια εξειδικευμένη συσκευή Δυναμικής Ψύξης προστατεύει το δέρμα ψύχοντας την περιοχή και προσφέροντας επιπλέον ανακούφιση στους ασθενείς. Η θεραπεία αυτή εφαρμόζεται σε όλες τις περιοχές του σώματος (πρόσωπο, λαιμό, χέρια, πόδια, πλάτη, μπικίνι, κλπ) δίνοντας εντυπωσιακά αποτελέσματα. Αυτό που προσφέρουν οι θεραπείες με laser είναι ανάλογα με τον αριθμό των θεραπειών να καθυστερεί η εμφάνιση της τριχοφυΐας όλο και περισσότερο, μέχρι το σημείο να ξεχάσουμε το πρόβλημα.


ΚΥΡΙΟΣ ΙΗΣΟΥΣ ΧΡΙΣΤΟΣ LORD JESUS CHRIST: ΧΡΙΣΤΟΣ ΚΑΙ ΚΟΣΜΟΣ\nΤα μάτια μας δεν μπορούν να βλέπουν συγχρόνως πάνω και κάτω. Ο νους μας δεν μπορεί να φροντίζει συγχρόνως και για τα ουράνια και για τα επίγεια, ούτε η καρδία μας μπορεί να αγαπά συγχρόνως και το Θεό και τον κόσμο· ή το ένα ή το άλλο, διότι μαζί και τα δύο είναι αδύνατον· «ου δύνασθε Θεώ δουλεύειν και Μαμμωνά».\nΠρώτη και μεγάλη εντολή, που έδωσε ο Θεός στο Δευτερονόμιο και την επαναλαμβάνει σε πολλά σημεία των Ευαγγελίων ο Χριστός, είναι: «Άκουε, Ισραήλ, Κύριος ο Θεός σου· Κύριος εις έστιν»· που σημαίνει, ότι ένας και μοναδικός είναι ο φυσικός και γνήσιος κύριός σου. Άνθρωπε, εγώ ο Θεός, σε έπλασα από το μηδέν, σου έδωσα τη ζωή και τη ψυχή, σε εξαγόρασα με το ίδιο το αίμα μου, σου χάρισα τη σωτηρία και σου έχω ετοιμασμένη τη Βασιλεία των Ουρανών. Εσύ είσαι πλάσμα μου, κτήμα μου, είσαι όλος δικός μου και γι’ αυτό πρέπει να «αγαπήσεις Κύριον τον Θεόν σου εξ όλης της διανοίας σου και εξ όλης της ψυχής σου και εξ όλης της ισχύος σου».\n«Εξ όλης της διανοίας σου»· θέλω όλη η διάνοια σου και ο νους σου και η φαντασία σου να είναι στραμμένη σ’ εμένα· να μη σκέπτεσαι, να μη φαντάζεσαι κάτι άλλο έκτος από εμένα. Ώστε να μη πηγαίνει ούτε ο παραμικρός λογισμός σου σε κανένα άλλο πράγμα.\n«Εξ όλης της ψυχής σου»· θέλω όλη σου η επιθυμία, ο πόθος, η αγάπη, η ελπίδα να είναι σ’ εμένα, και δεν θέλω να έχει κανείς άλλος τόπο στην καρδία σου.\n«Εξ όλης της ισχύος σου»· θέλω όλη η δύναμή σου, ο κόπος, η υπηρεσία, να είναι αφιερωμένη σ’ εμένα και δεν ανέχομαι να υπηρετείς και άλλον Κύριο. Είμαι Θεός ζηλωτής και θέλω εγώ μόνο να είμαι Κύριος σου. «Άκουε, Ισραήλ, Κύριος ο Θεός σου, Κύριος εις έστιν». Εγώ σε θέλω ολόκληρο, με το σώμα και με τη ψυχή· γι’ αυτό θέλω μόνο εμένα να αγαπάς και εμένα μόνο να υπηρετείς με όλες τις αισθήσεις του σώματος και με όλες τις δυνάμεις της ψυχής· Έτσι προστάζει ο Θεός. Και επειδή εμείς ως γεννημένοι και αναθρεμμένοι μέσα στον κόσμο είμαστε δεμένοι μ’ αυτόν με πολλών ειδών δεσμούς· για να κόψει τους δεσμούς αυτούς ήλθε ο Υιός του Θεού στη γη οπλισμένος με μαχαίρι· «μη νομίσετε», λέει, «ότι ήλθα να φέρω ειρήνη στη γη», να συμφιλιωθώ, δηλαδή, με τον αποστάτη κόσμο.\nΠραγματικά είναι αποστάτης, διότι ενώ έγινε από το Θεό, δεν γνώρισε το Θεό· «ο κόσμος δι’ αυτού εγένετο, και ο κόσμος αυτόν ουκ έγνω»· «Δεν ήλθα να φέρω ειρήνη, αλλά μαχαίρι». Θέλω να του κάμω αιώνιο πόλεμο, διότι είναι εχθρός.\nΆλλος δεσμός είναι η μέριμνα και η φροντίδα της ζωής· τί θα φάμε; τί θα πιούμε; τί θα ντυθούμε; πώς θα ζήσουμε; Και ο Χριστός λέει: «μαχαίρι ήλθα να βάλω στη γη». Για να κόψει και αυτόν το δεσμό· δεν λέει να φροντίσουμε ούτε για φαγητό, ούτε για ένδυμα, ούτε για κανένα άλλο πράγμα· και υπόσχεται αυτός ο ίδιος, ως πατέρας και προνοητής του παντός, ο οποίος ντύνει όλα τα λουλούδια του κόσμου και τρέφει τα πετεινά του ουρανού, ότι θα έχει τη φροντίδα για τα πράγματα που μας χρειάζονται: «μη μεριμνάτε τη ψυχή υμών τί φάγητε και τι πίητε, μηδέ τω σώματι υμών τί ενδύσησθε· οίδε γαρ ο πατήρ υμών ο ουράνιος ότι χρήζετε τούτων απάντων». Ώστε ο Χριστός κόβει κάθε δεσμό που μας κρατά δεμένους με τον κόσμο, για να ανήκουμε ολόκληροι στο Θεό.\nΑπό το άλλο μέρος ο κόσμος μας θέλει ολόκληρους δικούς του και δεν μας αφήνει να έχουμε σχέση με το Θεό, από τον οποίο προσπαθεί να μας απομακρύνει με κάθε τρόπο. Γνωρίζετε πόσο βαρεία ήταν η τυραννία του Φαραώ πάνω στο σκλαβωμένο λαό των Εβραίων. Για να τους υποδουλώσει ολοκληρωτικά, τους κρατούσε σε διαρκή ταλαιπωρία και κόπο, αναγκάζοντας τους να σκάβουν αμπέλια, να καθαρίζουν κήπους, να κτίζουν οικοδομές, να ασχολούνται συνεχώς με σκληρά και επίπονα έργα· αλλά σκεφτείτε την απανθρωπιά του τυράννου. Απέστειλε ο Θεός τον Μωϋσή και τον Ααρών να του πουν να απαλλάξει τον άθλιο εκείνο λαό για λίγες ημέρες, ώστε να ευκαιρήσει να προσφέρει θυσία προς δόξαν του Θεού.\nΠράγματι, ενώ οι ταλαίπωροι αυτοί προηγουμένως είχαν ως κύριο έργο να κατασκευάζουν πλίνθους, τους ανέθεσε και άλλο, να συλλέγουν τα άχυρα· διπλός ο κόπος τώρα. Δεν τους άφηνε ούτε μία στιγμή όχι μόνον για να κάνουν το έργο του Θεού, την προσφορά της θυσίας, αλλά ούτε να το συλλογιστούν. Έστεκαν από πάνω τους οι επιστάτες των έργων, διορισμένοι από το βασιλιά, που τους υποχρέωναν να δουλεύουν συνεχώς και δεν τους άφηναν να πάρουν αναπνοή.\nΤην ίδια τυραννία θέλει να επιβάλει σ’ εμάς τους χριστιανούς ο τύραννος των ψυχών μας, ο μισόθεος κόσμος. Θέλει να μας κρατά σαν αιχμαλώτους να ασχολούμαστε αποκλειστικά με τους κόπους και τους περισπασμούς της κοπιαστικής αυτής ζωής. Και μάλιστα τότε, όταν θέλουμε να κάνομε το χρέος μας στο Θεό. Τότε μας πολλαπλασιάζει τα εμπόδια, τότε γίνεται αυτό που λέει «βαρυνέσθω τα έργα των ανθρώπων τούτων και μεριμνάτωσαν ταύτα». Θέλουμε να προσευχηθούμε; Τότε έρχονται διπλοί οι λογισμοί του κόσμου, οι οποίοι μας διασκορπίζουν το νου σε χίλιες ματαιότητες και ιδιαιτέρως σε αισχρές ενθυμήσεις. Θέλουμε να λειτουργηθούμε; Τότε έρχονται διπλές οι υποθέσεις του κόσμου,που μας σύρουν από την Εκκλησία στην αγορά ή σε κάποια δημόσια υπηρεσία. Θέλουμε να εξομολογηθούμε; Εδώ είναι που πολλαπλασιάζονται οι περισπασμοί του κόσμου, που δεν μας αφήνουν να πραγματοποιήσουμε το θεάρεστο αυτό έργο. Έτσι περνά η ημέρα χωρίς προσευχή, περνά η εορτή χωρίς λειτουργία, περνά ο χρόνος μας χωρίς μετάνοια. Έτσι θέλει ο κόσμος όλο το χρόνο της ζωής μας στην υπηρεσία του, για να μη μείνει ούτε μία στιγμή στην υπηρεσία του Θεού· «βαρυνέσθω τα έργα των ανθρώπων τούτων και μεριμνάτωσαν ταύτα».\n«Μη μεριμνάτε», λέγει ο Θεός στο σημερινό Ευαγγέλιο, «τί φάγητε ή τί πίητε»· όχι, λέει ο κόσμος, αυτά είναι που πρέπει να μεριμνάτε. Να μεριμνάτε πώς να ντυθείτε, πώς να πλουτίσετε, για να μην έχετε ποτέ καιρό να ασχοληθείτε με το Θεό.\nΛοιπόν, χριστιανέ, ο Θεός σε θέλει ολόκληρο. Ο κόσμος πάλι σε θέλει ολόκληρο. Να είσαι ολόκληρος και με τους δύο είναι αδύνατον· «ου δύνασαι δυσί κυρίοις δουλεύειν».\nΑυτή λοιπόν είναι η πρώτη αιτία για την οποία «κανείς δεν μπορεί να δουλεύει σε δυό κυρίους», τον κόσμο δηλαδή και το Θεό. Η άλλη είναι το ότι ο νόμος του Θεού είναι εντελώς αντίθετος στο νόμο του κόσμου.\nΤί προστάζει, κατ’ αρχήν, ο νόμος του Θεού; Να αγαπούμε τον πλησίον μας σαν τον εαυτό μας, μάλιστα να αγαπούμε και τον εχθρό μας και να κάνουμε καλό σ’ εκείνον που μας κακοποίησε. Άλλα ο νόμος του κόσμου μας αναγκάζει να μην αγαπούμε ούτε τους φίλους μας, να μισούμε οι αδελφοί τους αδελφούς, να πολεμούμε οι γονείς με τα παιδιά, τα παιδιά με τους γονείς, και πάνω από όλα να είμαστε πάντοτε αχάριστοι και στους ιδίους τους ευεργέτες μας. Ο Θεός προστάζει να είμαστε εύσπλαχνοι στους πτωχούς, να τους βοηθούμε, να τους δίνουμε ελεημοσύνη. Ο κόσμος προστάζει να είμαστε φιλάργυροι και μάλιστα να τρεφόμαστε με το αίμα των φτωχών και να πλουτίζουμε με τη ξένη περιουσία. Ο Θεός προστάζει να λέμε την αλήθεια. Ο κόσμος κανένα πράγμα δεν μισεί περισσότερο από την αλήθεια. Γι’ αυτό λέει ο Χριστός με το θείο στόμα του: «το Πνεύμα της αληθείας ο κόσμος δεν μπορεί να το πάρει, γιατί δεν το βλέπει ούτε το γνωρίζει»· διότι ο κόσμος θέλει επιβουλές, κολακείες και ψέματα. Ο Θεός θέλει να επικρατεί η δικαιοσύνη, να τιμωρείται η κακία, να τιμάται η αρετή, να δοξάζεται η τάξη και ο καθένας να έχει αυτό που του αξίζει, να κρατά το κατά δύναμη. Ο κόσμος θέλει να βασιλεύει η αδικία, να έχει τον θρόνο η κακία, η αρετή να περιφρονείται ως ακαθαρσία, να υπερισχύει η φιλαυτία, να κυβερνά η αταξία και η σύγχυση. Ο Θεός, με λίγα λόγια, θέλει ταπεινοφροσύνη, σωφροσύνη, πραότητα, υπομονή. Ο κόσμος εντελώς το αντίθετο, υπερηφάνεια, ακολασία, μάχη και σκάνδαλα. Γι’ αυτό ο νόμος του Θεού είναι εκείνη η στενή οδός της αρετής, που οδηγεί στη Βασιλεία των Ουρανών, ενώ ο νόμος του κόσμου είναι εκείνη η πλατειά οδός της αμαρτίας, που οδηγεί στην αιώνιο κόλαση.\nΠοιός λοιπόν μπορεί να φυλάττει δύο νόμους τόσο διαφορετικούς και να είναι δούλος σε δύο κυρίους τόσον αντίθετους; Κανείς· «ουδείς δύναται δυσί κυρίοις δουλεύειν». Δεν υπάρχει μέση οδός. Να ευχαριστήσει κάποιος και τους δύο είναι αδύνατον ή τον ένα ή τον άλλον. Δεν ημπορεί ούτε ο μεγαλύτερος σοφός, ούτε ο μεγαλύτερος άγιος να βρει τη μέθοδο να ευχαριστήσει και τους δύο συγχρόνως.\nΈτσι είναι, χριστιανοί, οι φροντίδες και οι περισπασμοί του κόσμου· πολύ μας απομακρύνουν από το Θεό. Είναι σαν τα πολύ μακριά φορέματα που μας εμποδίζουν στο βάδισμα. Είναι βάρη, τα οποία μας κατεβάζουν στη γη. «Εκείνοι που έχουν καταληφθεί πολύ από τις μέριμνες της ζωής, σύρονται στα χαμηλά σαν παχιές όρνιθες μαζί με τα φαγητά, έχοντας τα φτερά χωρίς σκοπό», λέει ο Μέγας Βασίλειος. Τώρα, εμείς τί θα κάνουμε; Ποιό αφεντικό από τα δύο θέλουμε να υπηρετούμε; Τον κόσμο ή το Θεό; Αφήστε να το πω εγώ με δύο λόγια. Εάν δεν πρόκειται να πεθάνουμε ποτέ, αλλά πρόκειται να ζήσουμε στον κόσμο αιωνίως, ας είναι, ας γίνωμε δούλοι δικοί του για να τον χαρούμε. Άλλα εάν είμαστε θνητοί, μία φούχτα χώμα, και σήμερα ή αύριο πεθαίνουμε και διαλυόμαστε, αν αυτός ο κόσμος είναι πρόσκαιρος, «παράγει γάρ το σχήμα του κόσμου τούτου», λέει ο Παύλος, αν λοιπόν εμείς εδώ είμαστε διαβάτες και η πατρίδα μας είναι στον ουρανό, αν εμείς έχουμε αφεντικό και Πατέρα μόνο το Θεό, αν στο άγιο Βάπτισμα του υποσχεθήκαμε να είμαστε πιστοί του δούλοι, τότε το Θεό ας υπηρετούμε «εξ όλης της διανοίας μας, εξ όλης της ψυχής μας και εξ όλης της ισχύος μας».\nΕτικέτες ΑΓΑΠΗ ΓΙΑ ΤΟ ΘΕΟ, ΕΙΔΩΛΟΛΑΤΡΕΙΑ, ΚΟΣΜΟΣ, ΚΥΡΙΟΣ ΙΗΣΟΥΣ ΧΡΙΣΤΟΣ, ΧΡΙΣΤΟΣ ΚΑΙ ΚΟΣΜΟΣ


Μετά το πλιάτσικο οι μισθοφόροι των Τούρκων καίνε τα σπίτια Σύριων πολιτών στην ύπαιθρο της πόλης Ρας αλ-Άϊν. - Infognomon Politics\nInfognomon Politics > Ροή Ειδήσεων > Διεθνή > Ασία > Συρία > Μετά το πλιάτσικο οι μισθοφόροι των Τούρκων καίνε τα σπίτια Σύριων πολιτών στην ύπαιθρο της πόλης Ρας αλ-Άϊν.\nΣυρία , Τουρκία 13 Ιουλίου 2020\nΑκτιβιστές του Συριακού Παρατηρητηρίου Ανθρωπίνων Δικαιωμάτων (SOHR) λένε ότι μέλη των τουρκικών μισθοφορικών φατριών έβαλαν φωτιά στα σπίτια των εκτοπισθέντων Σύριων πολιτών στα χωριά Tal Mohammed και Aniq al-Hawa, ανατολικά της πόλης Ρας αλ-Άϊν της επαρχίας Αλ Χασάκα.\nΣύμφωνα με πηγές του Παρατηρητηρίου, οι άρπαγες μισθοφόροι των Τούρκων πρώτα λεηλάτησαν τις περιουσίες των Σύριων πολιτών και μετά έκαψαν τα σπίτια τους, υπό το πρόσχημα ότι οι τελευταίοι ανήκουν στις Συριακές Δημοκρατικές Δυνάμεις (SDF).\nΣτις 3 Ιουλίου, πηγές του SOHR ανέφεραν ότι τέσσερα μέλη του τουρκικού μισθοφορικού στρατού αλληλοσκοτώθηκαν σε συγκρούσεις μεταξύ των φατριών «Αλ Χαμζάτ» και «Σουλτάνος Μουράτ» σε κατοικημένες γειτονιές της πόλης Ρας αλ-Άϊν.\nΣύμφωνα με πηγές του Παρατηρητηρίου, ξέσπασε μια διαμάχη σχετικά με την λεηλασία της οικίας Σύριου πολίτη βιαίως εκτοπισθέντος από την πόλη.\nΣτις 2 Ιουνίου, οι πηγές του SOHR ανέφεραν ότι ξέσπασαν συγκρούσεις μεταξύ των τουρκικών μισθοφορικών φατριών μετά από διαφωνία σχετικά με την αρπαγή του πάρκου «Mashwar» στην πόλη Ρας αλ-Άϊν. Τη διαμάχη των φατριών «Ταξιαρχία Ασπίδας της Αλ Χασάκα» και «Σουλτάνος Μουράτ» ακολούθησαν συγκρούσεις μεταξύ των μελών τους.


ΑΕΚ: Ψάχνει επιλογές για το ντέρμπι ο Οφρυδόπουλος | Sportday Αθλητικές Ειδήσεις\nΣταύρος Καζαντζόγλου 06.05.22 | 23:00\nΑΕΚ: Ψάχνει επιλογές για το ντέρμπι ο Οφρυδόπουλος\nΜπαίνοντας στην τελική ευθεία των πλέι οφ, η ΑΕΚ πάει στο όριο. Στο όριο για να σώσει την ευρωπαϊκή προοπτική για την επόμενη σεζόν, στο όριο αναφορικά με τις επιλογές που έχει διαθέσιμες για τα τέσσερα εναπομείναντα παιχνίδια.\nΜολονότι ο Οφρυδόπουλος έχει «τεντώσει» τα όρια του ρόστερ του χρησιμοποιώντας 24 παίκτες στα έξι προηγούμενα παιχνίδια, φαίνεται πως τώρα οι επιλογές του είναι μετρημένες.\nΕίναι σχεδόν ξεκάθαρο, πως στο ντέρμπι της Κυριακής με τον Παναθηναϊκό, η ΑΕΚ θα παραταχθεί με την 11άδα και τις επιλογές της Τούμπας. Εκεί που αποτελεί κοινή συνισταμένη, πως μετά από καιρό, οι «κιτρινόμαυροι» κυριάρχησαν μέσα στο παιχνίδι, έκαναν πολλές κλασικές ευκαιρίες, αλλά πληρώνοντας τις κλασικές αμυντικές αδυναμίες, πήραν μόνο έναν πόντο αντί των τριών της νίκης. Και έτσι, εξ ανάγκης και επιλογής, θα πάει με την ίδια συνταγή.\nΤάνκοβιτς και Λε Ταλέκ\nΗ διαφοροποίηση συγκριτικά με την Τούμπα θα είναι στις επιλογές του πάγκου. Μολονότι την Παρασκευή επιβεβαιώθηκε η απουσία των Βράνιες, Σιμόες και Γέβτιτς, εδώ και μέρες έχει μπει σε κανονικό πρόγραμμα ο Τάνκοβιτς. Ο Σουηδός πήρε ευκαιρίες και περισσότερο χρόνο από τον Οφρυδόπουλο και ενδεχομένως θα έχει μια τελευταία ευκαιρία να πείσει τον Αλμέιδα, πως μπορεί να έχει μέλλον με τη φανέλα της ΑΕΚ.\nΔΙΑΒΑΣΤΕ ΕΠΙΣΗΣ: ΑΕΚ: Ο Τσούμπερ υπέγραψε και απελευθερώθηκε\nΠέραν του Τάνκοβιτς, είναι πιθανό να είναι ξανά διαθέσιμος ο Λε Ταλέκ. Ο Γάλλος χαφ είχε κοπεί από την αποστολή της Τούμπας – όπως και ο Βράνιες – λόγω επιλογής, καθώς κρίθηκε πως δεν βρισκόταν στο 100% της συγκέντρωσης. Ισως επειδή κρίνει πως δεν έχει νόημα πλέον να προσπαθεί να αποδείξει κάτι και απλά περιμένει να περάσει ο χρόνος για να έρθει η καλοκαιρινή μεταγραφική περίοδος και να βρεθεί λύση αποχώρησης.\nΟ Μοχαμάντι και οι «πέντε»\nΠέραν αυτών, για την ΑΕΚ υπάρχει ο Μοχαμάντι. Ο Ιρανός έχει χάσει τη θέση του στην 11άδα από τον συμπατριώτη του Χατζισαφί, αλλά παραμένει μια ποιοτική και έμπειρη επιλογή. Συν τοις άλλοις, το σημαντικό με τον Μοχαμάντι είναι πως εάν μπει στις επιλογές, δίνει τη δυνατότητα στον Οφρυδόπουλο να αξιοποιήσει τον Χατζισαφί είτε ως κεντρικό χαφ (όπως έχει γίνει σε κάποια παιχνίδια), αλλά και στα άκρα συνθέτοντας δίδυμο στην αριστερή πλευρά.\nΒέβαια, πέραν αυτών υπάρχουν και ακόμα πέντε ιδιαίτερες περιπτώσεις. Ο Φράνσον που έκανε πρεμιέρα με τη φανέλα της ΑΕΚ στην Τούμπα και πήρε τα πρώτα του λεπτά έπειτα από τρεις μήνες στην ομάδα. Ο Σάκχοφ που έχει μόνο δύο λεπτά συμμετοχής τον τελευταίο μήνα, ο Μισελέν που δεν έπαιξε λεπτό σε ματς της μέσα στον Απρίλιο και βέβαια ο Ανσαριφάρντ που έχει το πρόβλημα στο μάτι, φοράει ειδικά γυαλιά και έχει αγωνιστεί ώς τώρα μόνο εννιά λεπτά! Επίσης, ο Σβάρνας το τελευταίο τρίμηνο έχει οκτώ λεπτά συμμετοχής!


Με Ανάκογλου ο Πανσερραϊκός | Onsports.gr\nhome ΠοδόσφαιροFootball LeagueΜε Ανάκογλου ο Πανσερραϊκός Κοινοποιήστε\nΜε Ανάκογλου ο Πανσερραϊκός\tΣυντάκτης: Οnsports Team\nΔημοσίευση: Σάββατο, 07 Απριλίου 2012 15.44\nΑποθεραπεύτηκε ο χαφ του Πανσερραϊκού, Δημήτρης Ανάκογλου και υπολογίζεται ενόψει Πλατανιά.\tΤα προβλήματα, φυσικά, δεν έχουν εγκαταλείψει τον προπονητή του Πανσερραϊκού, Μιχάλη Γρηγορίου ενόψει του αγώνα της Δευτέρας (09/04, 19:00 OTE TV) με τον Πλατανιά Χανίων. Παρόλα αυτά ο προπονητής της ομάδας των Σερρών, μπορεί να υπολογίζει ξανά έπειτα από τις 14 Μαρτίου στον Δημήτρη Ανάκογλου. Ο διεθνής χαφ είχε τραυματιστεί στον ώμο απέναντι στην ΑΕΛ, αλλά πλέον μπήκε σε φουλ ρυθμό και όλα δείχνουν ότι θα συμπεριληφθεί στην αποστολή. Εκτός πλάνων παραμένουν οι Ντα Κόστα, Περπερίδης, Δαμιανός Τριανταφύλλου, Γκόμεζ, Ορφανός, Κόντος, Παπαδόπουλος και Γέσιτς.\tΚατηγορία: Football League


ΠΥΛΟΣ - PYLOS: ΚΑΣΤΡΑ ΚΑΙ ΟΧΥΡΑ ΤΗΣ ΜΕΣΣΗΝΙΑΣ Το Νιόκαστρο Γράφει ο Γιάννης Α. Μπίρης Β’ μέρος\nΣτα νοτιοδυτικά του κτίσματος υψωνόταν ο μιναρές που διακρίνεται και σε γκραβούρα της εποχής της Β΄ βενετοκρατίας, του Coronelli. Ενα σημαντικό τμήμα του και η αρχή της εσωτερικής σκάλας σώζονται και σήμερα. Στην ίδια γκραβούρα αλλά και στα σχέδια που συνοδεύουν το ημερολόγιο της Αρμάδας 1684-87 διακρίνεται σαφώς και δεύτερο τζαμί στα αριστερά της τότε κύριας εισόδου του κάστρου, εκεί περίπου που σήμερα βρίσκεται το κτήριο των στρατώνων του Maison. Αυτό βρισκόταν στην αγορά και ήταν το τζαμί του Ferhad. Η χρήση του μεγάλου τζαμιού του Murat III, ήταν ανάλογη με τους κατά καιρούς κυρίους του κάστρου. Ο Francesco Morosini στις 21 Ιουνίου 1686, μετά τη θριαμβευτική του είσοδο, το μετέτρεψε σε χριστιανικό ναό του Σωτήρος Χριστού. Στη δεύτερη τουρκοκρατία φυσικά έγινε και πάλι τζαμί, χριστιανικός ναός στην πρόσκαιρη κατάληψη του κάστρου από τους Ρώσους του Ορλώφ, και πάλι τζαμί μέχρι την εποχή των Γάλλων του N.J. Maison. Τότε έγινε αποθήκη για το στάρι και το αλεύρι του εκστρατευτικού σώματος. Μετά την απελευθέρωση και την παράδοση του κάστρου στους Ελληνες, μετατράπηκε σε ορθόδοξο ναό της Μεταμορφώσεως του Σωτήρος ή Αγια-Σωτήρα, που με το χρώμα της κόκκινης ώχρας δέσποζε στο χώρο του Ναβαρίνου.\nΣτο μεγάλο κύριο περίβολο του κάτω κάστρου υπήρχε ο βασικός, πυκνοκατοικημένος οικισμός, η αγορά στα δεξιά της σημερινής εισόδου, οι χώροι στρατωνισμού και μια μπαρουταποθήκη με κωνική στέγη που σωζόταν\nμέχρι τη σχετικά πρόσφατη ιταλογερμανική κατοχή. Αργότερα, στη δεκαετία του 1950, το εσωτερικό της μετατράπηκε σε γυμναστήριο για τις μαθήτριες του Γυμνασίου της Πύλου. Εξω από το οχυρό, στα «Καλύβια», υπήρχαν καταλύματα βοσκών ενώ οι κατοικίες των Ελλήνων ήταν λίγο πιο πάνω, στο συνοικισμό Βαρούσι, στα υψώματα νότια και ανατολικά του κάστρου. Στον μεγάλο περίβολο υπήρχαν ακόμα δύο στέρνες και δύο πέτρινες κρήνες, κοντά στα τζαμιά, που με την υδροστατική διαφορά έπαιρναν νερό από τη δεξαμενή της ακρόπολης. Εκεί το νερό ερχόταν με υδραγωγείο από την πηγή Κουμπέ, κοντά στου Χανδρινού. Το υδραγωγείο κατασκευάστηκε επί βασιλείας του Murat IV, μεταξύ των ετών 1623-40. Τα εκατό χιλιάδες γρόσια που απαιτήθηκαν για αυτό το σημαντικό έργο των έξι χιλιομέτρων δόθηκαν από τον αρχιναύαρχο του σουλτάνου Murat IV και τον Çelebî-Hasan Pasa.\nΑργότερα την εποχή των Βενετών του Francisco Morosini, ένα άλλο υδραγωγείο (σούγελο) σε μήκος τεσσάρων χιλιομέτρων έφερε νερό από την πηγή του Παλιονερού. Ενα τμήμα αυτού του υδραγωγείου σώζεται σήμερα και είναι οι γνωστές «καμάρες» στα δεξιά του δρόμου για τη Μεθώνη. Το υδραγωγείο του Νιόκαστρου αλλά και του μικρού συνοικισμού των Ελλήνων, καταστράφηκε από τους βομβαρδισμούς των Αράβων του Ιμπραήμ, στην πολιορκία του Νιόκαστρου το τρίμηνο Μαρτίου-Μαΐου του 1825. Η καταστροφή του έγινε για να αναγκαστούν, από την ανυδρία και τη δίψα, σε παράδοση οι κλεισμένοι στο κάστρο Ελληνες. Η επισκευή του υδραγωγείου έγινε τον Αύγουστο του 1832 από το διοικητή των μεσσηνιακών φρουρίων Ε. Σκούφο, μετά από επίμονη απαίτηση «του στρατηγού και των λοιπών Γαλλικών αρχών» λόγω της μεγάλης λειψυδρίας. Η επισκευή του υδραγωγείου κόστισε στο ελληνικό δημόσιο 110 πεντάφραγκα. Το πεντάφραγκο ήταν γαλλικό νόμισμα που κυκλοφορούσε στις κατεχόμενες από τους Γάλλους περιοχές της Μεσσηνίας, εκείνη τη μεταβατική περίοδο. Αυτή την εποχή και συγκεκριμένα το 1830, το Νεόκαστρο, με 65 οικογένειες, ήταν έδρα της ομώνυμης επαρχίας. Στην επαρχία Νεοκάστρου ανήκαν και τα χωριά: Σουμάναγα (=Οσμάναγα, δηλαδή το σημερινό Κορυφάσιο), Πετροχώρι, Χασάναγα, Ρουστάμαγα, Πισάσκι, Πύλα, Ζαΐμογλι, Λέζαγα, Γιάλοβα, Σχινόλακκα, Γουβαλαγορά, Αγορέλιτσα, Μουζούστα, Βρυσόμυλος, Σκάρμιγκα, Στυλιανού, Μανιάκι, Ικλαινα, Πλάτανος, Πισπίσα, Νάσσα, Χανδρινού, Παπούλια, Κρεμμύδια, Κουκουνάρα. Συνολικά τότε η επαρχία Νεοκάστρου είχε 365 οικογένειες (Γ.Α.Κ., Υπουργείο Δικαιοσύνης, 25-10-1830). Μια σημαντική στιγμή στην ιστορία του Νιόκαστρου είναι η πολιορκία του από τους Αιγυπτίους του Ιμπραήμ. Επί δύο μήνες, από τις 9 Μαρτίου μέχρι και τις 11 Μαΐου 1825, όταν αποχώρησε η φρουρά και παραδόθηκε το φρούριο, οι προσπάθειες των Αιγυπτίων απέβλεπαν στην εκπόρθηση του κάστρου, ενώ των Ελλήνων υπερασπιστών του στην επιτυχή άμυνα, τόσο στο οχυρό όσο και στη γύρω περιοχή (Σχινόλακκα, Πετροχώρι, Σφακτηρία). Σ’ αυτή την πολιορκία μαζί με το φρούραρχο Δημήτριο Σαχτούρη, συναντάμε αρκετούς φιλέλληνες αλλά και ήρωες του ξεσηκωμού του ’21. Δεσπόζουσα και χαρακτηριστική είναι η παρουσία του Μακρυγιάννη, που διαπραγματεύτηκε και την παράδοση του κάστρου στον Ιμπραήμ, αλλά και του Γιωργάκη Μαυρομιχάλη, του Γιατράκου, του Επίσκοπου Μεθώνης Γρηγορίου Παπαθεοδώρου, του Καρατάσου, του Αναγνωσταρά, του Μιαούλη, του Αναστάση Τσαμαδού, του κόμη Santarosa και τόσων άλλων.\nΑναρτήθηκε από kpylos55 στις 10:30 π.μ.


Πώς φεύγει το πάχος από την πίσω και πάνω περιοχή του βραχίονα - Design Magazine\nΠώς φεύγει το πάχος από την πίσω και πάνω περιοχή του βραχίονα\nΤα… «παχάκια» στο μπράτσο, εντοπίζονται σε πολλούς άντρες και γυναίκες στο πίσω μέρος του βραχίονα. Καλύπτουν τελείως τους τρικέφαλους βραχιόνιους μύες και κρέμονται με έναν κάπως άσχημο τρόπο.\nΔεν υπάρχει κανένας ιδιαίτερος τρόπος για να απαλλαγείς από αυτό το λίπος σ’ αυτή την περιοχή, γιατί το ίδιο το σώμα επιλέγει ορισμένες περιοχές του για να αποθηκεύσει ή να χάσει λίπος. Μπορείς όμως να μειώσεις το λίπος και να κάνεις τους βραχίονές σου πιο λεπτούς και πιο τονισμένους αν ξεκινήσεις να γυμνάζεσαι και να τρως πιο υγιεινά.\nΤο πρώτο που θα σε βοηθήσει είναι η αερόβια άσκηση ή ακόμα καλύτερα η υψηλής έντασης διαλειμματική προπόνηση (HIIT).\nΠαρόλο που δε φαίνεται να βοηθάει στην επίτευξη του στόχου μας, γυμνάζοντας ολόκληρο το σώμα σου είναι το πρώτο βήμα για να χάσεις λίπος από τα μπράτσα. Είναι αδύνατο να χάσεις μόνο από μια συγκεκριμένη περιοχή λίπος καθώς γυμνάζεσαι. Το λίπος έχει την τάση να μειώνεται στο σώμα εξίσου και όχι μόνο από μια περιοχή κάθε φορά. Τρεις φορές την εβδομάδα άσκησης από 30 λεπτά είναι αρκετά για να ξεκινήσεις.\nΤο άλλο που θα προσέξεις είναι η διατροφή σου.\nΗ διατροφή σου να είναι πλούσια σε πρωτεΐνη (ψάρι, γαλοπούλα, κοτόπουλο, ασπράδι αυγού, τυρί cottage) και να αποτελείται από χαμηλού γλυκαιμικού δείκτη υδατάνθρακες (όσπρια), υγιεινά λίπη όπως ελαιόλαδο, αβοκάντο, καρύδα και καρύδια, και λαχανικά με καλές επιλογές τα λάχανα, σπανάκι, μπρόκολο κ.α. Απόφυγε υδατάνθρακες μέτριου και υψηλού γλυκαιμικού δείκτη όπως λευκό αλεύρι, ζυμαρικά, ρύζι και πατάτες. Φυσικά, οι θερμίδες, που θα καις την ημέρα, θα πρέπει να είναι περισσότερες απ’ όσες καταναλώνεις.\nΤέλος, βάλε στο πρόγραμμα γυμναστικής σου την προπόνηση δύναμης.\nΚάνε ασκήσεις με βάρη που θα γυμνάζουν όλους τους μύες που βρίσκονται κοντά στους βραχίονες όπως δικέφαλους, τρικέφαλους και ώμους. Άλλαζε βάρη συνέχεια από λίγα ως πολλά και κάθε 2 εβδομάδες άλλαξε τις ασκήσεις. Μη ξεχάσεις ένα ελαφρύ και μικρό γεύμα 90 λεπτά πριν την προπόνηση για να έχεις την κατάλληλη ενέργεια να ασκηθείς.\nΑν σε κουράζουν βέβαια όλα τα παραπάνω, τότε… μόνο η πλαστική χειρουργική θα μπορούσε να κάνει κάτι, αυτή όμως κοστίζει αρκετά και είναι και επώδυνη.\nEditor: Ιωάννης Κασκάνης – Καθ.Φυσικής Αγωγής / Fitness trainer\n← Προηγούμενο Άρθρο Power Yoga, ξεκίνα το… «χτίσιμο» για το καλοκαίρι\nΕπόμενο Άρθρο → Τι είναι το TRX και πώς το χρησιμοποιείς;


Η «τέλεια συλλογή» ουίσκι βγαίνει στο σφυρί και θα πουληθεί για πολλά εκατομμύρια | LiFO\nΗ «τέλεια συλλογή» ουίσκι βγαίνει στο σφυρί και θα πουληθεί για πολλά εκατομμύρια\nΗ «τέλεια συλλογή» με περίπου 3.900 μπουκάλια ουίσκι, θα δημοπρατηθεί το 2020\n9.12.2019 | 22:41\nΦωτογραφία: Whisky Auctioneer\nΟίκος δημοπρασιών αποκάλυψε την «τέλεια συλλογή» ουίσκι η οποία θα βγει στο σφυρί την επόμενη χρονιά και αναμένεται να αποφέρει έως 9,5 εκατομμύρια ευρώ.\nΠερισσότερα από 3.900 μπουκάλια ουίσκι, ως επί το πλείστον Scotch, θα πωληθούν σε διαδικτυακή δημοπρασία που διοργανώνει το Whisky Auctioneer το 2020. Η «τέλεια συλλογή» περιέχει μπουκάλια από τα αποστακτήρια The Macallan, Bowmore και Springbank. Η συλλογή αναμένεται να αποφέρει ως 8 εκατομμύρια λίρες, ποσό που αντιστοιχεί σε περίπου 9,5 εκατομμύρια ευρώ. Η Whisky Auctioneer, με έδρα το Περθ της Σκωτίας, αναφέρει πως πρόκειται για την πλέον εκτεταμένη ιδιωτική συλλογή με όρους εκπροσώπησης των αποστακτηρίων της Σκωτίας του 20ου αιώνα.\nΗ συλλογή προσφέρεται για πώληση από την οικογένεια ενός Αμερικανού επιχειρηματία που πέθανε το 2014. Ο Richard Gooding, στον οποίο κάποτε άνηκε η μεγαλύτερη εταιρεία διανομής αναψυκτικών στις ΗΠΑ, αφιέρωσε πάνω από είκοσι χρόνια για να δημιουργήσει αυτή την εκπληκτική συλλογή. Η συλλογή περιέχει μπουκάλια από αποστακτήρια της Σκωτίας τα οποία πλέον δεν υπάρχουν όπως τα Stromness και Dallas Dhu. Παράλληλα στη συλλογή συγκαταλέγονται μερικά από τα πλέον περιζήτητα μπουκάλια στον κόσμο όπως τα The Macallan 1926 (Valerio Adami) και The Macallan 1926 (Fine and Rare) αμφότερα εξήντα ετών. Τον Οκτώβριο ένα μπουκάλι The Macallan 1926 (Fine & Rare) πωλήθηκε έναντι 1,7 εκατομμυρίων δολαρίων. Ανάμεσα σε άλλα μπουκάλια οι αγοραστές θα βρουν ένα Springbank 1919, πενήντα ετών, και The Macallan (Lalique Six Pillars Collection) επίσης πενήντα ετών.\nΜέχρι πρόσφατα η συλλογή στεγαζόταν σε ένα μέρος που ο Gooding αποκαλούσε την «παμπ» του, ένα ειδικό δωμάτιο δηλαδή, στο οικογενειακό σπίτι στο Κολοράντο, ειδικά σχεδιασμένο για τα ουίσκι του. Ο παππούς του Αμερικανού επιχειρηματία, James A Gooding, ξεκίνησε το 1936 μία εταιρεία εμφιάλωσης Pepsi στο Ντένβερ. Στη συνέχεια ανέλαβε ο γιος του έως ότου ο Richard Gooding έγινε διευθύνων σύμβουλος της εταιρείας το 1979. Εννιά χρόνια μετά πούλησε την εταιρεία στην Pepsi. Πέθανε το 2014 σε ηλικία 67 ετών από καρκίνο. Σύμφωνα με την οικογένειά του ο Gooding προσπαθούσε να δημιουργήσει την «τέλεια συλλογή» από ουίσκι και ταξίδευε τακτικά στη Σκοτία με το ιδιωτικό του αεροπλάνο για να αναζητήσει σπάνια μπουκάλια σε δημοπρασίες και αποστακτήρια.\nΗ σύζυγός του Νάνσι δήλωσε πως η συλλογή αυτή αποτελούσε ένα από τα μεγαλύτερα πάθη του Gooding. «Αγαπούσε κάθε πτυχή της. Από το να αναζητά τα αποστακτήρια μέχρι να δοκιμάζει τα ουίσκι τους. Του προσέφερε μεγάλη χαρά να αποκτάει τα μπουκάλια που αναζητούσε για χρόνια. Είχε θέσει ως στόχο να αποκτήσει ένα μπουκάλι από το κάθε αποστακτήριο αλλά το αγαπημένο του ήταν πάντα το Bowmore», ανέφερε η σύζυγος του Αμερικανού επιχειρηματία.\nΟ Iain McClune, ιδρυτής του Whisky Auctioneer, ανέφερε ότι η συλλογή του Richard Gooding είναι «πραγματικά μοναδική στο είδος της» προσθέτοντας πως το μέγεθός της και η σπανιότητά της καθιστούν μία από τις μία πιο εντυπωσιακές ανακαλύψεις στον κόσμο του ουίσκι. «Είμαστε ενθουσιασμένοι που θα την παρουσιάσουμε στο κοινό πριν τη δημοπρατήσουμε την επόμενη χρονιά».\nΗ συλλογή Gooding θα δημοπρατηθεί σε δύο φάσεις, τον Φεβρουάριο και τον Απρίλιο του 2020.\nΣε κίνδυνο οι εξαγωγές σκωτσέζικου ουίσκι σε περίπτωση Brexit χωρίς συμφωνία\nΠιθανότατα την επόμενη εβδομάδα θα αρχίσει η διαδικασία επικύρωσης της συμφωνίας


ΟΛΑ ΕΔΩ NEWS !: «Φεύγω» | Μόλις κυκλοφόρησε το νέο τραγούδι και video clip του Ιωάννη Διακαναστάση\nH Prime Productions, παρουσιάζει το ολοκαίνουριο τραγούδι «Φεύγω» με τον Ιωάννη Διακαναστάση,\nέναν ανερχόμενο τραγουδιστή με καθαρή λαϊκή χροιά όσο και δυναμική σκηνική παρουσία.\nΤο «Φεύγω» είναι ένα δυνατό λαϊκό τραγούδι με ροκ στοιχεία.\nΤην μουσική υπογράφει ο αξιόλογος μουσικοσυνθέτης και παραγωγός Κυριάκος Παπαδόπουλος και τους στίχους η καταξιωμένη Βίκυ Γεροθόδωρου η οποία είχε γράψει στίχους και στο πρώτο κομμάτι του ερμηνευτή με τίτλο «Πού πηγαίνεις».\nΤο βίντεο κλίπ πραγματοποιήθηκε υπό τις σκηνοθετικές οδηγίες του Sherif Francis στα όμορφα τοπία της Πεντέλης και στα γραφικά σοκάκια του Πειραιά. Το μακιγιάζ έγινε από την Λεάννα Μάρκογλου.Το styling επιμελήθηκε ο Πάνος Αλμπάνης\nΤο νέο τραγούδι κυκλοφορεί από την Prime Productions και διανομή της Minos Emi – Universal Music .


Ακολούθησε τις συμβουλές ενός ειδικού στυλ και θυμήσου πως όλα ξεκινούν από την αυτοπεποίθηση.\nJackie Terribile, Ιδρύτρια & Επικεφαλής Στυλίστρια στο Small Town Stylist\n-Γιατί να τηρείς τις ώρες εργασίας σου.\n“Χαίρομαι που σε βλέπω και συνέχισε την καλή δουλειά”, είπε το αφεντικό της στη Michele, καθώς τη χαιρετούσε. Η Michele είδε μια γάτα να τρέχει πίσω από την καρέκλα του αφεντικού της. Ξαφνικά, η οθόνη έγινε μαύρη.\nΗ Michele εργάζεται στο Seattle και εδώ και 2 εβδομάδες δουλεύει εξ αποστάσεως. Είναι πελάτης μου εδώ και χρόνια, αλλά έπρεπε να κάνουμε κάποιες προσαρμογές, όταν ξεκίνησε να δουλεύει εξ αποστάσεως. Οι συμβουλές που της έδωσα επηρέασαν πολύ την αποδοτικότητά της. Κατάφερε να ξεχωρίσει στο αφεντικό της, παρόλο που εργαζόταν από το σπίτι και ακόμα την εντυπωσίασε με την ικανότητά της να παραμένει συνδεδεμένη, χωρίς να πηγαίνει στο γραφείο.\nΗ τηλεργασία είναι μια τάση που έχει γίνει πολύ δημοφιλής στις επιχειρήσεις τα τελευταία χρόνια, αλλά με την πανδημία έχει καταστεί αναγκαιότητα. Παρόλο που επικρατεί αβεβαιότητα, μπορείς ακόμα να ελέγχεις την αποδοτικότητα και τις αποφάσεις σου, δουλεύοντας από το σπίτι. Εφαρμόζοντας αυτά τα βήματα, όπως έκανε η Michele, μπορείς να δημιουργήσεις ένα περιβάλλον στο σπίτι σου που ενισχύει την επιτυχία σου, παρά την απόσταση.\n1.Θέσε συγκεκριμένες ώρες εργασίας και τήρησέ τες\nΈχεις ακούσει τη φράση “Η δουλειά επεκτείνεται για να γεμίσει το χρόνο που είναι διαθέσιμος για την ολοκλήρωσή της”;\nΑυτός είναι ο νόμος του Parkinson και υποστηρίζει ότι μια δουλειά θα πάρει όσο χρόνο της δίνεις. Αν ξέρεις ότι δεν πρόκειται να φύγεις στις 5 μ.μ, γιατί είσαι ήδη σπίτι, πιθανότατα θα σου πάρει περισσότερο να την ολοκληρώσεις.\nΜία από τις παγίδες της τηλεργασίας είναι ότι δεν υπάρχουν όρια, κάτι που είναι αγχωτικό και στην πραγματικότητα λιγότερο παραγωγικό. Αν εργάζεσαι εξ αποστάσεως και ο εργοδότης σου δεν έχει ορίσει τις ώρες εργασίας σου, κάν’ το μόνος σου. Δημιούργησε ένα πρόγραμμα και τήρησέ το. Στο τέλος της ημέρας, κλείσε την πόρτα ή το laptop και μην κοιτάξεις πίσω. Θα καταλήξεις να είσαι πιο αποδοτικός κατά τη διάρκεια των ωρών γραφείου, γιατί θα έχεις έναν ορισμένο χρόνο να ολοκληρώσεις τα καθήκοντά σου.\n2. Προγραμμάτισε εικονικά meetings και διατήρησε την επαφή με τους συναδέλφους σου\nΕίμαστε κοινωνικά αποστασιοποιημένοι, κι όχι κοινωνικά απομονωμένοι. Η τηλεργασία μπορεί να μοιάζει μοναχική, αλλά ποτέ δεν ήταν ευκολότερο ιστορικά να συνδεθούμε, ενώ δουλεύουμε από το σπίτι. Η τεχνολογία μας επιτρέπει να κάνουμε meetings και να μιλάμε πρόσωπο με πρόσωπο, ακόμα κι αν δεν είμαστε στο γραφείο. Εκμεταλλεύσου το και ξεκίνα να οργανώνεις εικονικά meetings με τους συναδέλφους σου.\nΕγώ λατρεύω την ευθύνη που δημιουργεί αυτό. Σίγουρα, θα μπορούσα να μεταθέσω ένα task για αργότερα, αλλά γνωρίζοντας ότι θα κάνω Skype με το αφεντικό μου στις 3 μ.μ, θα το κάνω, σε περίπτωση που με ρωτήσει.\nΈνας άλλος τρόπος να αναλάβεις τις ευθύνες σου και να παραμείνεις συνδεδεμένος είναι να κάνεις εικονικές συνεδρίες δουλειάς. Είναι σαν διαβάζεις μαζί με έναν φίλο σου.\n3. Ντύσου για την επιτυχία κάθε μέρα\nΣηκώνεσαι από το κρεβάτι. Ανοίγεις τον υπολογιστή. Ξεκινάς τη δουλειά.\nΜοιάζει με χάσιμο χρόνου να κάνεις ντους και να ντυθείς, όταν κανείς δεν θα σε δει. Αλλά το να διατηρείς την πρωινή σου ρουτίνα, ακόμα και το ντύσιμο, σε προετοιμάζει πνευματικά για τη μέρα που ακολουθεί.\nΕίναι ακόμα ένας τρόπος να ανακτήσεις τον έλεγχο σε αβέβαιες περιόδους. Αν το αφεντικό σου ζητήσει ένα επείγον meeting, θα είσαι έτοιμος, αν χρειαστεί να πεταχτείς στο φαρμακείο για τον ηλικιωμένο γείτονα, θα είσαι έτοιμος. Ό,τι κι αν προκύψει, θα είσαι έτοιμος.\nΔεν εννοώ να φορέσεις κουστούμι: μπορείς να είσαι άνετος, ενώ ταυτόχρονα δείχνεις τακτοποιημένος και περιποιημένος. Αλλά οι πυτζάμες είναι για τα Σαββατοκύριακα.\nΤα πράγματα μπορεί να μοιάζουν αβέβαια τώρα και η τηλεργασία έχει τα δικά της εμπόδια, ειδικά αν είναι για σένα νέα εμπειρία. Ακολουθώντας τα παραπάνω βήματα, θα αξιοποιήσεις στο έπακρο την εργασία εξ αποστάσεως και αυτό θα ωφελήσει τόσο εσένα, όσο και την εταιρεία σου. Σταδιακά, η ζωή θα επιστρέψει στην κανονικότητα και όταν αυτό συμβεί, το αφεντικό σου θα εκτιμήσει το γεγονός ότι επέδειξες επαγγελματισμό και διατήρησες την αποδοτικότητά σου.\nΗ Jackie Terribile είναι Ιδρύτρια & Επικεφαλής Στυλίστρια στο Small Town Stylist.


Η κυβέρνηση υιοθέτησε τις τροπολογίες του Συντάγματος - TheNewspaper.gr\n-150 min. ago-Λευκός Οίκος – Επικαλείται ψυχροπολεμικό νόμο για να λύσει το πρόβλημα με τα τσιπ\n-146 min. ago-Υπογράφεται η σύμβαση για τις αισθητικές παρεμβάσεις - αναπλάσεις σε Μορφοβούνι και Νεοχώρι\n-135 min. ago-Που θα γίνουν rapid test το Σάββατο στα Τρίκαλα\n-132 min. ago-Φθιώτιδα – Σκάφος βγήκε στη στεριά στον Άγιο Κωνσταντίνο\n-131 min. ago-Στη αντεπίθεση περνά η Γκεοργκίεβα – Κατηγορεί τον πρώην πρόεδρο της ΠΤ\n-113 min. ago-Κοροναϊός – Ποια είναι τα νέα μέτρα για τις επισκέψεις στα οδοντιατρεία\n-96 min. ago-Το Σάββατο 25 Σεπτεμβρίου η κηδεία του Λάμπρου Μπάρκα\n-94 min. ago-Έπεσε το πρώτο χιόνι στον Όλυμπο – Εντυπωσιακές εικόνες


Αραλλέ 2017 - Οινοποιείο Καρίμαλη | Buy All Greek Wine Online\nΟίνος ελαχίστων παρεμβάσεων αποτελούμενο από τις τοπικές ποικιλίες της Ικαρίας, Φωκιανό 50% και Κούντουρο (Μαντηλαριά) 50%. Η οινοποίηση γίνεται με τις γηγενείς, άγριες ζύμες και οι αμπελώνες είναι πιστοποιημένοι βιολογικοί. Παραμονή με τις οινολάσπες για 16 μήνες και φυσική διαύγαση χωρίς την χρήση φίλτρων. Με χαμηλά θειώδη και χωρίς καμία άλλη παρέμβαση.\nΑπό την αρχαιότητα, η Ικαρία είχε συνδεθεί με τον θεό Διόνυσο, την καλλιέργεια της αμπέλου και την παραγωγή του αρχαίου Πράμνιου οίνου. Φημίζεται επίσης για τη μακροζωία, η οποία συνδέεται με τον τρόπο ζωής των κατοίκων. Αραλλέ είναι το άραγμα ή η ξεκούραση και εκτιμάται ιδιαίτερα στην ικαριακή κουλτούρα.\nΗ οινοποίηση με τις γηγενείς, άγριες ζύμες, οι οποίες δημιουργούνται στις μοναδικές εδαφοκλιματολογικές συνθήκες της Ικαρίας, προσφέρει γεμάτο σώμα, βελούδινη υφή στη γεύση και άρωμα από δαμάσκηνο και κεράσι. Ερυθρό με «γενναιόδωρα» αρώματα ώριμων φρούτων, δάφνης και μαύρου πιπεριού. Θερμό στόμα με μαύρα φρούτα, βανίλια και σοκολάτα γάλακτος στο προσκήνιο, καλή ενσωμάτωση τανινών και οξύτητας και πλούσια επίγευση με πικάντικες νότες.\nSauvignon Blanc Bio 2020 - Οινοποιείο Κωνσταντάρα


Eurobank: Στηρίζει τον τουρισμό με πακέτο 750 εκατ. ευρώ | Insider\nΤΡAΠΕΖΕΣ 19-05-2020 | 14:21\nΔέσμη πέντε μέτρων, συνολικής εκτιμώμενης αξίας 750 εκατ. ευρώ, ανακοίνωσε η Eurobank για τις εγχώριες επιχειρήσεις του ξενοδοχειακού κλάδου εν μέσω της πανδημίας του covid-19.\nΕιδικά για την αντιμετώπιση της πρωτοφανούς κρίσης, ο Διευθύνων Σύμβουλος της Eurobank, κ. Φωκίων Καραβίας δήλωσε την πεποίθηση ότι «θα διαχειριστούμε την κρίση με επιτυχία. Στόχος μας είναι να στηρίξουμε τους πελάτες μας. Έχουμε λάβει μέτρα, ειδικά στο σκέλος των NPEs προκειμένου να αντεπεξέλθουμε με επιτυχία στις προσκλήσεις», είπε σε Διαδικτυακή Συνέντευξη Τύπου που παραχώρησε η διοίκηση της τράπεζας σήμερα, Τρίτη.\nΕιδικότερα ως προς τα μέτρα που λαμβάνει η τράπεζα για τον τουρισμό:\nΟ κ. Καραβίας, μεταξύ άλλων, ανέφερε: «Η Eurobank θέτει ως απόλυτη επιχειρηματική προτεραιότητα να πρωταγωνιστήσει στη στήριξη των επιχειρήσεων και στην επανεκκίνηση της οικονομίας. Η στήριξη των επιχειρήσεων του κλάδου των ξενοδοχείων – ΟΛΩΝ των ξενοδοχείων, μεγάλων, μεσαίων και μικρών - είναι κρίσιμη για τη χώρα και την προοπτική της οικονομίας. Η Eurobank είναι η Τράπεζα του ελληνικού τουρισμού. Όχι μόνον για τις ηλιόλουστες μέρες. Είμαστε η Τράπεζα του ελληνικού τουρισμού και στα δύσκολα».


Λιβαδειά, ομορφιά - 3pointmagazine\nΤις αρχαίες πηγές της Λήθης και της Μνημοσύνης, στον ποταμό Έρκυνα, από τις οποίες υδρεύεται και σήμερα η πόλη.\nΤην μονή Λυκουρέση, της οποίας η σκεπή (ήταν φτιαγμένη από μόλυβδο) χρησιμοποιήθηκε κατά τη περίοδο της Τουρκοκρατίας για τη κατασκευή φυσιγγίων.\nΤον Πύργο του Ρολογιού, ο οποίος χτίστηκε στα χρόνια της Φραγκοκρατίας και χρησίμευε ως πυρσός. Το 1803, ο λόρδος Έλγιν, χάρισε στην πόλη ένα ρολόι, προκειμένου να μην τον εμποδίσουν οι ντόπιοι κοτζαμπάσηδες και αγάδες στις ανασκαφές του Μαντείου του Τροφωνίου. Το ρολόι τοποθετήθηκε στον Πύργο λόγω της περίοπτης θέσης του και είναι ένα από τα χαρακτηριστικά σημεία στην Λιβαδειά.\nPhoto από Μαγικές αποδράσεις στην Ελλάδα


Τ.Ε.Ι. Δυτικής Ελλάδας Μ. Αλεξάνδρου 1 Κουκούλι Πάτρα 263 34 Αχαΐα Τηλ. Γραμματείας: 2610-369-130…\nΤ.Ε.Ι. Δυτικής Ελλάδας Μ. Αλεξάνδρου 1 Κουκούλι Πάτρα 263 34 Αχαΐα Τηλ. Γραμματείας: 2610-362-474…\nΜε κατευθύνσεις: α) Διοίκηση Πολιτιστικών Μονάδων και Επιχειρήσεων Φιλοξενίας β) Μουσειολογία γ) Επικοινωνία Πολιτιστικών…\nΤ.Ε.Ι. Δυτικής Ελλάδας Νέα Κτίρια Μεσολόγγι 302 00 Αιτωλοακαρνανία Τηλ. Γραμματείας: 26310-58244 Fax: 26310-58272…\nΜε κατευθύνσεις: α) Διοίκηση Επιχειρήσεων β) Μάρκετινγκ γ) Διοίκηση Πληροφοριακών Συστημάτων Επικοινωνία Τ.Ε.Ι. Δυτικής…\nΜε κατευθύνσεις: α) Διοίκηση Επιχειρήσεων β) Διοίκηση Επιχειρήσεων Κοινωνικής Οικονομίας γ) Διοίκηση Πληροφοριακών Συστημάτων…\nΜε κατευθύνσεις: α) Φυτικής Παραγωγής β) Ζωικής Παραγωγής γ) Αγροτικής Οικονομίας Επικοινωνία Τ.Ε.Ι. Δυτικής…\nΤ.Ε.Ι. Δυτικής Ελλάδας Νέα Κτίρια Μεσολόγγι 302 00 Αιτωλοακαρνανία Τηλ. Γραμματείας: 26310-58253 Fax: 26310-58287…\nΗ πρώτη Σχολή Φυσικοθεραπείας λειτούργησε στην Αθήνα το 1958, υπό την εποπτεία του Υπουργείου…


Τον … «πατέρα των Τούρκων» προσκύνησαν τα φασιστοειδή στην Κομοτηνή - Ας Μιλήσουμε Επιτέλους\n11/12/2009 02:05:00 μ.μ.\nΜ’ ένα στεφάνι στην προτομή του αποκαλούμενου «πατέρα των Τούρκων» κι ενός λεπτού σιγή, εκπρόσωποι αρχών, φορέων και απλοί πολίτες, τίμησαν στην αυλή του Τουρκικού προξενείου Κομοτηνής, την 71η επέτειο θανάτου του Μουσταφά Κεμάλ.\nΤα έργα και οι μέρες του ιδρυτή της Τουρκικής Δημοκρατίας, αποδεικνύεται ότι είναι ζωντανές στις μνήμες των μουσουλμάνων Θρακών και ο εκάστοτε πρόξενος της πόλης φροντίζει να διατηρεί αυτήν την ανάμνηση, τιμώντας την επέτειο του θανάτου του. Έτσι και φέτος, ο Τούρκος πρόξενος Μουσταφά Σαρνίτς κάλεσε στην σύντομη, αλλά συμβολική αυτή τελετή, τους μουσουλμάνους συμπολίτες μας, για να τιμήσουν από κοινού τα 71 χρόνια από τον θάνατο του Μουσταφά Κεμάλ, που απεβίωσε στην Κωνσταντινούπολη στις 10 Νοεμβρίου 1938.\nΟ Μουσταφά Κεμάλ (Θεσσαλονίκη 1881 - Κωνσταντινούπολη 10 Νοεμβρίου 1938), ήταν Τούρκος στρατιωτικός και πολιτικός. Ήταν ιδρυτής και πρώτος πρόεδρος της Τουρκικής δημοκρατίας. Ουσιαστικά ανέλαβε, πραξικοπηματικά, σε μια διαμελισμένη Οθωμανική αυτοκρατορία, της οποίας το εναπομείναν υπόλοιπο των εδαφών της, στην Ανατολία, κατόρθωσε να μετατρέψει σε κράτος δυτικού πρότυπου ονομάζοντάς το Τουρκία. Προκειμένου να εφαρμόσει την πολιτική του, δεν δίστασε να διαπράξει πράξεις, όπως η γενοκτονία των Αρμενίων και των Ποντίων Ελλήνων. Θεωρείται παρόλα αυτά χαρισματικός ηγέτης, του οποίου η μορφή, σύμφωνα με τους σύγχρονους ιστορικούς, συγκαταλέγεται ανάμεσα στις σημαντικότερες προσωπικότητες που επηρέασαν καθοριστικά με την παρουσία τους τον 20ό αιώνα. Από τον λαό ο Κεμάλ προσέλαβε τον χαρακτηρισμό «Ατατούρκ», που σημαίνει «πατέρας των Τούρκων».


Extra τέρατα, season pass και special PC έκδοση για το Evolve\nHome » News » Gaming » PC » Extra τέρατα, season pass και special PC έκδοση για το Evolve\nExtra τέρατα, season pass και special PC έκδοση για το Evolve\nΗ 2K ανακοίνωσε τις διαφορετικές εκδόσεις που θα είναι διαθέσιμες για το Evolve, καθώς και λεπτομέρειες για το season pass του παιχνιδιού.\nΠολύ υλικό θα περιλαμβάνει το Evolve\nΗ 2K ανακοίνωσε τις διαφορετικές εκδόσεις που θα είναι διαθέσιμες για το Evolve, καθώς και λεπτομέρειες για το season pass του παιχνιδιού. Πριν προχωρήσουμε σε περαιτέρω λεπτομέρειες, να υπενθυμίσουμε πως το open beta του Evolve για το X-box One, θα είναι διαθέσιμο από τις 15 έως 19 Ιανουαρίου.\nΠαρακάτω μπορείτε να διαβάσετε αναλυτικά το διαθέσιμο περιεχόμενο για κάθε πλατφόρμα, καθώς και το extra υλικό που αναμένεται στο άμεσο μέλλον.\nEvolve: Εάν αγοράσετε το παιχνίδι ψηφιακά στο X-box One, θα μπορείτε να φορτώσετε το open beta από τώρα. Σε περίπτωση που το αγοράσετε πριν την κυκλοφορία του, θα έχετε πρόσβαση στο 3ο τέρας( Wraith) και 3η βαθμίδα κυνηγών( Parnell,Abe,Caira, Cabot). Όλα τα παραπάνω θα είναι διαθέσιμα στο launch αλλά και για χρήση στην beta.\nEvolve Digital Deluxe Edition: Η συγκεκριμένη έκδοση είναι θα είναι διαθέσιμη για να την προαγοράσετε σε PC και X-box One και Playstation. Εμπεριέχει όλο το υλικό του κανονικού παιχνιδιού και το Hunting Season Pass (λεπτομέρειες ακολουθούν παρακάτω).\nEvolve PC Monster Race Edition: Αποκλειστικά για το PC, η έκδοση αυτή περιλαμβάνει το παιχνίδι, season pass, το extra υλικό και 5ο τέρας μετά την κυκλοφορία του παιχνιδιού. Τέλος, διαθέσιμοι θα είναι 2 επιπλέον hunters και 4 monster skins, τα οποία θα είναι αποκλειστικά για 30 μέρες.\nHunting Season Pass: Περιλαμβάνει 4 νέα hunter classes (ένα για κάθε class), όπως επίσης και 3 αποκλειστικά monster skins (Magma Goliath,Kraken, Wraith). Οι 4 hunters στο πακέτο αυτό, θα είναι διαθέσιμοι για αγορά ξεχωριστά ο καθένας.\nΕάν προπαραγγείλετε το Evolve, θα λάβετε το Monster Expansion Pack, που περιλαμβάνει το 4ο τέρας, Behemoth, και το Savage Goliath skin.\nΌτι γνωρίζουμε για το Evolve προς το παρόν, μπορείτε να το διαβάσετε εδώ.


Σεμινάριο ναυταθλητικής ενημέρωσης στις εγκαταστάσεις του ΠΟΙΑΘ – ΠΣΑΤ – Πανελλήνιος Σύνδεσμος Αθλητικού Τύπου\nHome / Slider / Σεμινάριο ναυταθλητικής ενημέρωσης στις εγκαταστάσεις του ΠΟΙΑΘ\nΣεμινάριο ναυταθλητικής ενημέρωσης στις εγκαταστάσεις του ΠΟΙΑΘ\n30/01/2017\tSlider, Ανακοινώσεις, Αρχείο, Ειδήσεις Leave a comment 519 Views\nΟ Πανελλήνιος Σύνδεσμος Αθλητικού Τύπου σε συνεργασία με τον Πανελλήνιο Όμιλο Ιστιοπλοϊας Ανοιχτής Θαλάσσης (ΠΟΙΑΘ) και την Ελληνική Κωπηλατική Ομοσπονδία Φιλάθλων Ναυτικών Σωματείων, διοργανώνουν την Τετάρτη 8 Φεβρουαρίου 2017 (ώρα 9:30 – 14:30), σεμινάριο ναυταθλητικής ενημέρωσης, στις εγκαταστάσεις του ΠΟΙΑΘ (Ακτή Αθ. Δηλαβέρη 3, Μικρολίμανο Πειραιάς).\nΣτο σεμινάριο, θα αναλυθούν στοιχεία για την αγωνιστική ιστιοπλοϊα, γενικά στοιχεία για την τεχνική της κωπλησίας, καθώς και στρατηγικές και τακτικές των αθλημάτων.\nΌσοι επιθυμούν να παρακολουθήσουν τις εργασίες του σεμιναρίου, μπορούν να δηλώσουν συμμετοχή στη Γραμματεία του ΠΟΙΑΘ, στα τηλ. 2104113201, 2104123357, από Δευτέρα έως Παρασκευή και ώρες 9:00-14:00 & 17:30-20:00. Στους μετέχοντες θα δοθεί πιστοποιητικό παρακολούθησης του σεμιναρίου ναυταθλητισμού και έντυπο υλικό του θεματολογίου.\nΑναλυτικό πρόγραμμα σεμιναρίου ναυταθλητισμού:\n09:30-10:00: Υποδοχή και εγγραφές\n10:00-10:10: Χαιρετισμοί διοργανωτών\n10:10-12:30: Θέματα ιστιοπλοϊας με ενδιάμεσα διαλείμματα\n12:30-13:00: Διάλειμμα με προσφορά καφέ, αναψυκτικό, σάντουιτς\n13:00-14:00: Θέματα κωπηλασίας\n14:00-14:30: Απονομή πιστοποιητικών παρακολούθησης\nΙστιοπλοϊα: 1. Ιστιοπλοϊκά σκάφη και αγωνιστική ιστιοπλοϊα. Συστήματα ισοζυγισμού και βαθμολογία αγώνων ανοικτής θαλάσσης. Εισηγητής: Παναγιώτης Στρούζας. 2. Κατηγορίες και διεξαγωγή αγώνων/Φωτογραφική και τηλεοπτική κάλυψη αγώνων. Εισηγητής: Δημήτρης Αλεβιζάκης. 3. Ολυμπιακές Κατηγορίες/Καταμετρήσεις σκαφών/Αναμετάδοση αγώνων/Στρατηγική και τακτική αγώνων. Εισηγητής: Δημήτρης Δήμου.\nΚωπηλασία: 1. Γενικά περί κωπηλασίας. 2. Τα σκάφη της κωπηλασίας. 3. Τεχνική του αθλήματος. 4. Κατηγορίες αθλητών/τριών. 5. Αγώνες-Στίβος κωπηλασίας. Εισηγητής: Δήμητρα Γιαννιού.\nPrevious Συνεχίζεται το πρόγραμμα Δια Βίου Εκπαίδευσης της Ακαδημίας του ΠΣΑΤ-Προκηρύξεις εαρινού εξαμήνου\nNext To Ίδρυμα Μπότση βράβευσε 4 μέλη του ΠΣΑΤ


ANEXOY KAI AΠΕΧΟΥ :: Η ΓΡΙΛΙΑ\nΑρχική Σελίδα > ANEXOY KAI AΠΕΧΟΥ\nANEXOY KAI AΠΕΧΟΥ\nΗ τρόικα ήρθε για να μας απελευθερώσει από τα δεσμά μας, να αποτινάξει τις αυταπάτες, να μας οδηγήσει στην αυτογνωσία και τη λύτρωση.\nΊδωμεν το φως το αληθινό!\nΠριν από λίγο καιρό οι περισσότεροι Έλληνες είχαν μια δουλειά. Αλλά τι δουλειά; Έκαναν μια εργασία που μισούσαν, με αφεντικά και προϊστάμενους που διαρκώς τους πλήγωναν τον αυτοσεβασμό, και ο μισθός τους ίσα που τους έφτανε για τα προς το ζην. Οκτώ ώρες (ή και εννιά ή δέκα, χωρίς φυσικά αυτές να πληρώνονται), για να είσαι σκλάβος του καταναλωτισμού και των καπιταλιστών. Χωρίς ελεύθερο χρόνο, χωρίς σχόλη, χωρίς λεφτά στο τέλος του μήνα.\nΗ τρόικα (και οι υπάλληλοι της στο ελληνικό κοινοβούλιο) μας απάλλαξαν από αυτή την τυραννία.\nΤα παιδιά έπρεπε να πηγαίνουν στο σχολείο, να είναι καλοί μαθητές, να διαβάζουν και να προετοιμάζονται για τις πανεπιστημιακές σπουδές.\nΞέρετε πολλά παιδιά που τους αρέσει το σχολείο; Η τρόικα το κανόνισε κι αυτό, εφαρμόζοντας το μοντεσοριανό σύστημα. Οι παιδικοί σταθμοί κλείνουν. Σύντομα θα κλείσουν και τα σχολεία. Τα πανεπιστήμια θα είναι ιδιωτικά και αφού κανείς δε θα έχει λεφτά να στείλει το παιδί του, θα μας φύγει το άγχος της προηγούμενης γενιάς:«Άνθρωπος αγράμματος ξύλο απελέκητο».\nΆλλωστε ποιος ο λόγος να σπουδάζεις ή να πηγαίνεις σχολείο, αφού δεν πρόκειται να βρεις ποτέ δουλειά;\nΟι Έλληνες είχαμε γίνει ψυχαναγκαστικοί με την υγεία μας. Πόναγε το κεφάλι παίρναμε ασπιρίνη. Αρρώσταινε το παιδί του δίναμε αντιβίωση. (Και κάθε τόσο του κάναμε αυτά τα τόσο οδυνηρά εμβόλια.) Παθαίναμε καρκίνο, ξεκινούσαμε τις χημειοθεραπείες που μας κρατούσαν μακριά από τον Κύριο.\nΟι τροϊκανοί μας λύτρωσαν με χρήση της γνωστικής-συμπεριφορικής θεραπείας. Όταν δεν έχεις φάρμακα και νοσοκομεία, καταλαβαίνεις ότι η έννοια της υγείας είναι μια ακόμα έμμονη ιδέα που πρέπει να ξεπεραστεί.\nΆλλωστε ο θάνατος μηδέν εστί προς ημάς, όπως έλεγαν και οι αρχαίοι ημών πρόγονοι, αφού όταν υπάρχουμε εμείς δεν υπάρχει αυτός και τούμπαλιν.\nΜέχρι πρότινος οι Έλληνες πίστευαν ότι σε αντίθεση με ολόκληρο τον υπόλοιπο πλανήτη δεν είναι ρατσιστές. Ότι είναι φιλόξενοι και διόλου μισαλλόδοξοι.\nΗ τρόικα ήρθε για να μας απαλλάξει και από τις αυταπάτες μας.\nΤόσο εύκολα, φάνηκε ότι είμαστε οι πλέον ρατσιστές και μικροαστοί Ευρωπαίοι.\nΠριν την τρόικα όλη μέρα βασανιζόμασταν από τα επίγεια αγαθά που ήταν δεμένα στο πόδι μας σαν σιδερένια μπάλα: Το αυτοκίνητο μας, το σπίτι που κληρονομήσαμε, τα ρούχα μας, τα έπιπλα μας, οι οικιακές συσκευές, το φαΐ, τις διακοπές και άλλα τόσα που δεν μας άφηναν να φτάσουμε στον αληθινό προορισμό του ανθρώπου: Την ελευθερία.\nΤώρα μαθαίνουμε να ζούμε απέριττα και αληθινά, ως φιλόσοφοι, ως κυνικοί φιλόσοφοι και αναγνωρίζουμε την αξία των ανώτερων-πνευματικών αγαθών.\nΠριν την τρόικα οι Έλληνες πιστεύανε ότι είναι αγωνιστές, γνήσια τέκνα του Μακρυγιάννη, των Παλαιολόγων και του Λεωνίδα.\nΤώρα πια, ακόμα και οι πιο αμαθείς, εντρύφησαν στη φιλοσοφία του στωικισμού: «Απέχου και ανέχου». Απέχουν από τις εκλογές και τις διαδηλώσεις, ανέχονται τα πάντα.\nΕίχαμε τόσα πολλά και ήμασταν δυστυχισμένοι. Τώρα, μην έχοντας τίποτα πια, γινόμαστε πάλι ευτυχείς και πλήρεις.\nΖούσαμε μισές ζωές μακριά από τον Κύριο. Τώρα, με τη βοήθεια της τρόικας (και των αγαπημένων μας πολιτικών) είμαστε ένα βήμα πιο κοντά του. Είναι πιο δύσκολο να εισέλθει ένας πλούσιος στη Βασιλεία των Ουρανών, παρά να περάσει μια καμήλα από το μάτι μιας βελόνας.\nΟι τροϊκανοί γνωρίζουν τα λόγια του Ιησού και μας στέλνουν μια ώρα αρχύτερα να τον ανταμώσουμε.\nΑλληλούια, λοιπόν, και άβε τρόικα. Ο Κύριος μετά σου, θεία κυβέρνηση. Μας βάλατε ξανά στο δρόμο του Θεού.\nμτφρ: να έχεις υπομονή και εγκράτεια..\nΣυνέχισε να μου μιλάς για να αντέξω και σε αυτήν τη δοκιμασία, για να πολεμήσω όσους θέλουν να μου καταστρέψουν το πιο μεγάλο όνειρο....\nΘυμήσου εγώ σε ακούω και ας ενεργώ με τη λογική...\nΗ έννοια των "κουτόφραγκων" φαίνεται ότι είναι βαθιά ριζωμένη και άρρηκτα συνυφασμένη με την αντίληψή μας, ότι αυτό που πρωτίστως μας ενδιαφέρει, είναι να εισρέει και να κυκλοφορεί το χρήμα.\nΗ Ελλάδα στέκεται στο τρίστρατο τυφλωμένη.\nΕίναι και αυτό ένα στοιχείο της κακοδαιμονίας μας - να απωθούμε τα ουσιώδη και να αναλώνουμε το ζήλο μας στα δευτερεύοντα.\nΜήπως τελικά συμφέρει να ζητήσω λιγότερα στερεότυπα; ή μήπως να ζητήσω λιγότερη γκρίνια και περισσότερα χαμόγελα;\nΕΙΝΑΙ ΠΟΥ ΟΝΕΙΡΕΥΟΜΑΙ ΣΑΝ ΤΟΝ ΚΑΡΑΓΚΙΟΖΗ....


Η ΕΘΝΙΚΗ ΜΝΗΜΗ ΔΕΝ ΕΚΧΩΡΕΙΤΑΙ - Activenews.gr\nYou are here: Home / ΑΠΟΨΕΙΣ / Η ΕΘΝΙΚΗ ΜΝΗΜΗ ΔΕΝ ΕΚΧΩΡΕΙΤΑΙ\n“Είναι εθνικό θέμα. Να κάνουμε κάτι” σημειώνει ο Μιχάλης Ανδριανάκης που έχει διατελέσει έφορος βυζαντινών αρχαιοτήτων Χανίων και Ρεθύμνου και πρόεδρος επιτροπής για τα Ενετικά τείχη των Χανίων.\n“Σε ομολογουμένως σκληρή ανακοίνωσή του ο Σύλλογος Ελλήνων Αρχαιολόγων (ΣΕΑ), τηρώντας το θεσμικό του ρόλο και τιμώντας τους αγώνες του διαχρονικά και ανεξάρτητα πολιτικών προτιμήσεων, αναφέρεται στο πρωτότυπο που συμβαίνει στην πόλη μας με την ένταξη των σημαντικών μνημείων στον κατάλογο του Υπερταμείου. Στις άλλες πόλεις της Κρήτης, από ό,τι έμαθα, δε συμβαίνει-ευτυχώς- το ίδιο. Και βρήκαν βέβαια την ευκαιρία και οι εδώ λάτρεις του ξεπουλήματος των μνημείων να «βγάλουν το άχτι» τους, παριστάνοντας το «ξεπούλημα» των μνημείων του Πολυτεχνείου σαν μια «θεόσταλτη» ευκαιρία.\nΘα το ξαναπώ: Δεν υπάρχει «καλό» και «κακό» ξεπούλημα των μνημείων ανάλογο με τις κομματικές μας προτιμήσεις. Όλα τα «ξεπουλήματα» είναι κακά και θα πρέπει να σταματήσουν αμέσως, γιατί,εκτός από το ότι αναφερόμαστε σε «αντικείμενα εκτός συναλλαγής», ανοίγουν διάπλατα δρόμους και αμβλύνουν συνειδήσεις.\nΔεν ξέρω αν καλύπτονται από την τελευταία «χύμα» κατηγορία, που αναφέρεται σε\n«λοιπά αντικείμενα εκτός συναλλαγής» του ίδιου άρθρου, ελπίζω να καλύπτονται. Όπως καλό θα ήταν όσα είναι εντός του ευρύτατου αρχαιολογικού χώρου της πόλης των Χανιών να εμπίπτουν σε αυτό το επιχείρημα. Καλό θα ήταν πάντως να κινηθούν οι πάντες, χωρίς κομματικές παρωπίδες και σκοπιμότητες. Αυτά μπορούν να τα πουν μετά. Τα μνημεία-θα το ξαναπώ-είναι κατεξοχήν Εθνικό Θέμα….”\nΗ Έφη Σαπουνά Σακελλαράκη τονίζει:\n“Τα μνημεία είναι ένα τμήμα της Ιστορίας μας. Πολλές φορές, μαθαίνουμε από αυτά, πράγματα που δεν γνωρίζουμε μέσα από πηγές και μας συγκινούν. Για αυτόν και για πάμπολλους ακόμα λόγους, δεν πρέπει να εκποιηθούν. Δεν είναι άψυχα, έχουν τη δική μας ψυχή και αν χαθεί η Ιστορία μας, τελειώσαμε.\nΟ αρχαιολόγος και ακαδημαϊκός Μιχάλης Τιβέριος θεωρεί πως τα μνημεία εντάχθηκαν στον κατάλογο\n“λόγω ασχετοσύνης και άγνοιας”. Παρομοιάζει την Ελλάδα “με ένα πτώμα σε νεκροτομείο, όπου διδάσκεται ανατομία” “Να επιχειρηματολογήσω κατά της μεταβίβασής τους; ρωτά. “Το θεωρώ αυτονόητο πως δεν πρέπει να συμβεί. Αυτά τα μνημεία ανήκουν στην κληρονομιά μας, όπως και στην παγκόσμια πολιτιστική κληρονομιά και εξυπακούεται ότι πρέπει να εξαιρούνται από κάθε συναλλαγή. Αλλά είπαμε…. Στην Ελλάδα ζούμε”.\n“Τα μνημεία είναι η μνήμη μας” λέει ο Κωνσταντίνος Τσάκος.\n“Είναι απτοί μάρτυρες κάποιου κατορθώματος που από μια εποχή φτάνει μέχρι τη δική μας. Άνθρωποι κατόρθωσαν, πριν από εμάς, να κατασκευάσουν έναν Παρθενώνα, έναν Πύργο του Αϊφελ, ή κάποιο άλλο σπουδαίο αρχιτεκτόνημα. Θα πει πως πνευματικά, επιστημονικά, ή τεχνικά είχαν τις δυνατότητες να κάνουν κάτι που αξίζει να θυμόμαστε. Τη μνήμη δεν την πετάμε, γιατί η μνήμη είναι ό,τι έχουμε, είναι αυτό που μας πλουτίζει για να πάμε πιο πέρα”\nΤο άρθρ0 εκφράζει προσωπικές απόψεις και εκτιμήσεις\nΣΥΝΑΓΕΡΜΟΣ ΣΤΗΝ ΚΥΠΡΟ - ΑΠΑΓΩΓΗ ΔΥΟ 11ΧΡΟΝΩΝ ΑΠΟ ΔΗΜΟΤΙΚΟ ΣΧΟΛΕΙΟ


27/12/17 • 12:36 | UPD 27/12/17 • 12:36\nΟ δράστης που ομολόγησε την πράξη του στους αστυνομικούς που τον συνέλαβαν υποστηρίζοντας ότι ο πατέρας του φώναζε και εκείνος προσπάθησε να τον σταματήσει, κλείνοντας του το στόμα, αντιμετωπίζει την κατηγορία της ανθρωποκτονίας από πρόθεση.\nΠροθεσμία προκειμένου να απολογηθεί την Παρασκευή ζήτησε και έλαβε από την ανακρίτρια Ηρακλείου ο 34χρονος.\nΟ δράστης που ομολόγησε την πράξη του στους αστυνομικούς που τον συνέλαβαν υποστηρίζοντας ότι ο πατέρας του φώναζε και εκείνος προσπάθησε να τον σταματήσει, κλείνοντας του το στόμα, αντιμετωπίζει την κατηγορία της ανθρωποκτονίας από πρόθεση. Οι έρευνες για τα ακριβή αιτία και τις συνθήκες του τραγικού συμβάντος συνεχίζονται από την αστυνομία.\nΣτο μεταξύ σύμφωνα με τον ιατροδικαστή το θύμα υπέφερε για λίγα λεπτά στα χέρια του γιου του πριν αφήσει την τελευταία του πνοή.\nΤραγωδία στην Λάρισα: Έβαλε την κορούλα του για ύπνο και πέθανε δίπλα της


«Περασμένα ξεχασμένα δεν υπάρχουν όταν έχουν κακοποιηθεί και τραυματιστεί ψυχές»\nΒαλέρια, η αγάπη σας για την Υποκριτική και τη Μουσική είναι οικογενειακή υπόθεση; Το μήλο, δηλαδή, έπεσε κάτω από τη μηλιά;\n«Είναι καθοριστικό το περιβάλλον μέσα στο οποίο μεγαλώνει ένα παιδί για τη διαμόρφωση του χαρακτήρα και των επιλογών του. Εγώ μεγάλωσα σε περιβάλλον καλλιτεχνικό από όλες τις απόψεις, και δεν γλίτωσα! Ίσως ήταν και ενός είδους προγραμματισμός, αλλά τα βιώματα ήταν έντονα, και για ένα παιδί ο κόσμος της Τέχνης είναι αφάνταστα γοητευτικός».\nΤώρα πρωταγωνιστείτε στην «Ποντικοπαγίδα», μιλήστε μας για το ρόλο σας. Και τα συναισθήματα μετά από καιρό αποχής από τη σκηνή λόγω Covid;\n«Αισθάνομαι πραγματικά ευλογημένη φέτος! Αφ’ ενός συνεργάζομαι με ανθρώπους που εκτιμώ πολύ, από την Κίρκη Καραλή, που έκανε τη σκηνοθεσία, και τους επί σκηνής συναδέλφους μου, έως τον παραγωγό μας Δημήτρη Αρχιμανδρίτη, που για μένα είναι ένα φωτεινό παράδειγμα παραγωγού που σε κάνει να χαίρεσαι που δουλεύεις μαζί του.\nΑφ’ ετέρου, μετά από δύο χρόνια αποχής, υπάρχει ένα έντονο συναίσθημα ανάστασης στο Θέατρο και είμαι ευτυχής που το βιώνω. Η προσέλευση του κοινού, όπως και η δίψα του για επικοινωνία, είναι συγκινητική. Ο Πολιτισμός κάνει τον αγώνα του να ανακάμψει μετά τα “χαστούκια” που έφαγε λόγω Covid και κακών κυβερνητικών χειρισμών. Υποδύομαι μία γυναίκα μυστηριώδη και δυναμική, που μιλά έξω απ’ τα δόντια».\nΕσάς τα αγαπημένα σας έργα ποια είναι και στο Θέατρο και στον Κινηματογράφο;\n«Δεν υπάρχει κατηγορία συγκεκριμένη που αγαπώ. Θέλω να βλέπω ωραίες ιστορίες, ειπωμένες με άποψη, σκηνοθετημένες με υψηλή αισθητική και παιγμένες με αλήθεια και καλή πρόθεση».\nΕνώ έχετε συμμετάσχει σε πολλά σίριαλ, και τώρα στο «Χαιρέτα μου τον Πλάτανο», έχετε πει ότι η τηλεόρασή σας είναι κλειστή. Ισχύει και γιατί;\n«Από παιδί δεν παρακολουθούσα τηλεόραση, είμαι υπερδραστήριος άνθρωπος και προτιμούσα πάντα να δρω από το να παρακολουθώ. Επίσης, η τηλεόραση ως έννοια δεν με καλύπτει, δεν με ταξιδεύει. Προτιμώ το σινεμά και τα βιβλία, μία βόλτα ή να κάνω γυμναστική».\nΕίστε υπέρ του κινήματος #MeToo ή περασμένα… ξεχασμένα; Αν και θα πρέπει να συγκλονιστήκατε από τα όσα καταγγέλθηκαν για τον Πέτρο Φιλιππίδη, με τον οποίο συμμετείχατε μαζί στο «Χαιρέτα μου τον πλάτανο»…\n«Είμαι πάντα υπέρ της αλήθειας, του θάρρους,της αντίστασης. “Περασμένα ξεχασμένα” δεν υπάρχουν όταν έχουν κακοποιηθεί και τραυματιστεί ψυχές. Μακάρι το #ΜeΤoo να γίνει αφορμή να μιλούν δυνατά καθημερινά όλο και περισσότεροι άνθρωποι».\nΤι πιστεύετε, στην Ελλάδα υπάρχει αξιοκρατία; Είναι ο καλύτερος για το ρόλο αυτός που παίρνει τη δουλειά;\n«Εξαρτάται, όπως συμβαίνει σε όλα τα επαγγέλματα σε όλον τον κόσμο. Υπάρχουν δουλειές που γίνονται με αξιοκρατία και ψάχνουν εξονυχιστικά για τους καλύτερους του είδους, και δουλειές που γίνονται με “φίλους” και με το ρίσκο του αντίστοιχου αποτελέσματος».\nΗ μητρότητα σας άλλαξε; Και τηλεόραση, θέατρο, προλαβαίνετε να είστε και μαμά;\n«Με άλλαξε ολοσχερώς, άλλαξε την κοσμοθεωρία μου και την αντίληψή μου για τον κόσμο και τους ανθρώπους. Με μαλάκωσε, με λείανε. Προλαβαίνω όπως όλες οι σκληρά εργαζόμενες μαμάδες του κόσμου. Με κενά, ελλείψεις, ενοχές και άπειρη αγάπη, που είναι η βενζίνη και η ντόπα μας»!\nΠοιο προσόν σε ένα άτομο θεωρείτε σημαντικό;\n«Την ενσυναίσθηση. Όσο μεγαλώνω, τόσο περισσότερο εκτιμώ τους ανθρώπους που αντιλαμβάνονται πώς αισθάνονται οι γύρω τους».\n«Να μην παίρνω τον εαυτό μου πολύ σοβαρά».\nΠοιος σας έχει επηρεάσει περισσότερο στη ζωή σας;\n«Ο πατέρας μου, ο πρώην άντρας μου, η κολλητή μου».\nΈνα ελάττωμα και ένα προσόν σας;\n«Είμαι control freak, θέλω να ελέγχω τα πάντα, και έτσι αγχώνομαι πολύ και πιέζω τον εαυτό μου.\nΠροτέρημά μου θεωρώ την ανοιχτοσύνη μου, δεν εγκλωβίζομαι στις απόψεις μου, ακούω με σεβασμό αντίθετες γνώμες από τη δική μου».\nΠιστεύετε ότι όλα συμβαίνουν ή δεν συμβαίνουν για κάποιο λόγο;\n«Είμαι σίγουρη πως όλα συμβαίνουν για κάποιον λόγο, πιστεύω ακράδαντα στο θεϊκό σχέδιο».\n«Θα περάσουν τα σύννεφα. Θα ’ρθουν χελιδόνια, θα ’ρθει η άνοιξη ξανά».\nΤι σας ενοχλεί στη σημερινή κοινωνία;\n«Η έλλειψη αγωνιστικότητας και μαχητικότητας. Η παραίτηση και η εγκατάλειψη της μοίρας και της ζωής μας στα χέρια ανίκανων και επικίνδυνων ηγετών».\nΜουσικά σχέδια υπάρχουν; Κάποια εμφάνισή σας;\n«Μουσικά όνειρα υπάρχουν, που φιλοδοξώ να γίνουν σχέδια, και αμέσως μετά, πράξη. Ονειρεύομαι για φέτος το χειμώνα ένα reunion των Apotihans»!\n«Στην κοινωνία μας με ενοχλεί η έλλειψη αγωνιστικότητας και μαχητικότητας. Η παραίτηση και η εγκατάλειψη της μοίρας και της ζωής μας στα χέρια ανίκανων και επικίνδυνων ηγετών».\nΗ Βαλέρια Κουρούπη γεννήθηκε στην Αθήνα και η επαφή της με την Τέχνη έγινε σε μικρή ηλικία, καθώς κατάγεται από οικογένεια καλλιτεχνών (μουσικών, μαέστρων, τραγουδιστών). Είναι απόφοιτος της Δραματικής Σχολής του Ωδείου Αθηνών. Αδελφή της μητέρας της είναι η ηθοποιός Ναταλία Τσαλίκη και θαυμάζει πολύ το θείο της Γιάννη Μπέζο. Με τον πρώην σύζυγό της, Νίκο Ξύδη, γιο της Ελένης Βιτάλη, διατηρεί άριστες σχέσεις. Μοιράζει το χρόνο της μεταξύ θεατρικών και μουσικών σκηνών και έχει ένα γιο. Έχει συμμετάσχει σε σίριαλ, θεατρικά έργα. Όμορφη, δυναμική και από τις ταλαντούχες της γενιά της, επιλέγει τους ρόλους της, που όλοι είναι αξιόλογοι. Τώρα πρωταγωνιστεί στην «Ποντικοπαγίδα», στο θέατρο «Νέος Ακάδημος» και στην τηλεόραση στο «Χαιρέτα μου τον πλάτανο».\nΕτικέτες: Βαλέρια Κουρούπη, Βραδυνή της Κυριακής, ηθοποιός, Θέατρο, πανδημία, Ποντικοπαγίδα, ρόλος, τέχνη


Ενοριακή ζωή - Άγιος Δημήτριος Πειραιώς: ΑΠΟ ΤΗΣ ΜΕΤΟΙΚΕΣΙΑΣ ΒΑΒΥΛΩΝΟΣ ΕΩΣ ΤΟΥ ΧΡΙΣΤΟΥ.\nΑΠΟ ΤΗΣ ΜΕΤΟΙΚΕΣΙΑΣ ΒΑΒΥΛΩΝΟΣ ΕΩΣ ΤΟΥ ΧΡΙΣΤΟΥ.\nΈνα από τα πιο συγκλονιστικά γεγονότα της Παλαιάς Διαθήκης ήταν η μετοικεσία των Ιουδαίων στη Βαβυλώνα, μετά την καταστροφή των Ιεροσολύμων από τους Βαβυλωνίους του βασιλιά Ναβουχοδονόσορα, το 587 π. Χ. Η καταστροφή ήταν ολοκληρωτική.\nΟ οίκος του Κυρίου, ο ναός δηλαδή του Σολομώντα γκρεμίστηκε, τα υλικά από τα οποία ήταν καμωμένος, τα ιερά σκεύη και κάθε τι που είχε αξία μεταφέρθηκε ως λάφυρο πολέμου στην Βαβυλώνα, ενώ το παλάτι του βασιλιά Σεδεκία, τα σπίτια των ανθρώπων και κάθε τι που θύμιζε την περίλαμπρη πρωτεύουσα του περιούσιου λαού του Θεού καταστράφηκαν.\nΌλος ο λαός αιχμαλωτίστηκε και μεταφέρθηκε και αυτός ως λάφυρο στη Βαβυλώνα. Επί 48 έτη οι Ισραηλίτες παρέμειναν αιχμάλωτοι. Σχεδόν δύο γενιές έζησαν την απόλυτη σκλαβιά. Μακριά από τον τόπο τους, χωρίς ελπίδα επιστροφής, αλλά και χωρίς τη δυνατότητα φανερά να λατρεύουν τον Θεό τους, γεύτηκαν την απουσία ελευθερίας. Παρέμειναν Ισραηλίτες, διότι μέσα τους η σπίθα της σχέσης με τον Θεό της Παλαιάς Διαθήκης παρέμεινε ισχυρή. Θρήνησαν τις αμαρτίες τους, τον θρησκευτικό συγκρητισμό τους, δηλαδή το ανακάτεμα των παραδόσεων το οποίο επέτρεψαν στους εαυτούς τους να συμβεί, το διχασμό που τους έκανε να χωριστούν σε δύο βασίλεια, την αλαζονεία ότι τίποτε δεν επρόκειτο να τους συμβεί, διότι παρά την αποστασία τους ο Θεός ήταν υποχρεωμένος να τους σώσει, όπως και παλαιότερα, την απουσία προετοιμασίας για την αντιμετώπιση των εχθρών τους, την γενικότερη απραγία στη ζωή τους, που τους έκανε να μένουν προσκολλημένοι στο ένδοξο παρελθόν, ενώ ο χρόνος κυλούσε και οι άλλοι λαοί προετοιμάζονταν για να τους καταλάβουν.\nΤο χειρότερο ήταν ότι αδιαφόρησαν στις ρήσεις των προφητών, ιδίως του Ιερεμία, οι οποίοι τους καλούσαν σε μετάνοια για την παράδοση ενός μέρους του λαού, κάποτε και των βασιλιάδων και των αρχόντων τους στην ειδωλολατρία.\nΟ Θεός όμως δεν τους λησμόνησε, για τον πρόσθετο λόγο ότι μέσα στην αιχμαλωσία εμφανίστηκαν προσωπικότητες όπως ο προφήτης Δανιήλ και οι Τρεις Παίδες, οι οποίοι έδειξαν ότι στην ξένη γη, στην πικρία της αιχμαλωσίας, έρχεται κάποτε η αφύπνιση. Δεν είναι κατ’ ανάγκην οι άρχοντες, οι θεωρητικώς ηγέτες αυτοί που ξυπνούν τον λαό από τον λήθαργο, την μοιρολατρία, την λύπη και την παραίτηση. Είναι όσοι αισθάνονται ότι πρέπει να ξαναβρεθούν οι συνεκτικοί εκείνοι κρίκοι, οι οποίοι θα συναρμόσουν τον λαό σε μία κοινή πορεία, οι αξίες που θα νοηματοδοτήσουν αυτό που ήταν και αυτό που έχασε ο λαός, για να μπορέσει να επανέλθει.\nΧωρίς μνήμη, χωρίς αξίες, χωρίς ρίζες, χωρίς γιορτές, χωρίς επίγνωση αποστολής, χωρίς συναίσθηση της ετερότητας σε σχέση με τους άλλους, η σκλαβιά δε θα πάψει να υφίσταται. Και ο Δανιήλ και οι Τρεις Παίδες, αντιστεκόμενοι τόσο στην θρησκευτική όσο και στην εθνική αλλοτρίωση, παίρνοντας απόφαση να είναι ο Θεός ο συνεκτικός κρίκος που ενώνει τον λαό και όντας έτοιμοι ακόμη και να πεθάνουν αναφωνώντας το «έστι Θεός» στην κάμινο του πυρός, αφυπνίζουν τον λαό. Για να έρθουν οι ιστορικές συγκυρίες, όπως ο Θεός προνοεί, κι ένας κάποιος Ζοροβάβελ, ασήμαντος φαινομενικά, να αναλάβει να επιστρέψει τον λαό του στον τόπο του. Να τον κάνει σταδιακά να ξανακερδίσει ό,τι έχασε. Μέχρις ότου να έρθει ο Χριστός και να ολοκληρώσει την επιστροφή. Όχι όμως τώρα στην αίσθηση της μοναδικότητας στη σχέση με τον Χριστό, αλλά στην βεβαιότητα ότι ο καθένας μας, ο κάθε λαός διαδραματίζει τον ρόλο του στην ιστορία του κόσμου, για να ζήσει ο κόσμος συνολικά. Όχι μόνο σ’ αυτή τη ζωή, αλλά στην αιωνιότητα.\nΟι Ισραηλίτες θρήνησαν την μετοικεσία της Βαβυλώνος. Ο Θεός όμως δεν τους ξέχασε. Εμείς δεν μοιάζουμε να θρηνούμε την αποστασία των καιρών από το θέλημά Του, ούτε να παραδειγματιζόμαστε από την πρωτοφανή κρίση την οποία αντιμετωπίζουμε. Στο ψέμα της ειδωλολατρίας παραδόθηκαν οι Ισραηλίτες. Στο ψέμα της σύγχρονης ειδωλολατρίας παραδιδόμαστε κι εμείς. Στην ιδέα ότι η ευτυχία είναι δυνατή χωρίς την χαρά του Θεού. Χωρίς Χριστό, αγάπη, ελευθερία, ανθρωπιά, πλησίον. Εκείνοι αιχμαλωτίστηκαν και έφυγαν από τον τόπο τους. Εμείς ζούμε εν χώρα και σκιά θανάτου, αιχμάλωτοι στον τόπο μας. Εκείνοι χρειάστηκαν ως ηγέτες απλούς ανθρώπους οι οποίοι έδειξαν τι σημαίνει να τηρείς το θέλημα του Θεού εις πείσμα των καιρών και των ισχυρών. Εμείς μπορούμε άραγε να αφυπνιστούμε και να προτάξουμε το πρόσωπο του Χριστού ως οδηγό στη ζωή μας, εις πείσμα των καιρών και των κάθε λογής ισχυρών;\nΗ εορτή των Χριστουγέννων είναι μία πρώτη πρόσκληση να αναφωνήσουμε, όπως ο οι τρεις Παίδες και ο προφήτης Δανιήλ: «Έστι Θεός» (Δανιήλ, 3,17). Το παιδίον νέον. Αυτός που δι’ ημάς εγεννήθη και μπορεί να μας λυτρώσει από κάθε κακό, κάθε οδύνη, κάθε ήττα. Διότι είναι η Αλήθεια που σώζει εντός της Εκκλησίας και μας ελευθερώνει! Ας Τον αναζητήσουμε και ας Τον κοινωνήσουμε, ακολουθώντας τους αγίους Του!


Χαρίσματα | Orthodox Fathers\nΤην πορεία της ζωής του ανθρώπου επηρεάζουν τρεις σπουδαίοι παράγοντες. Ο πρώτος παράγων είναι η πρόνοια του Θεού. Ο Θεός προνοεί ειδικά για κάθε άνθρωπο και καταστρώνει ειδικό σχέδιο για τη σωτηρία του, το οποίο είναι για κάθε άνθρωπο ξεχωριστό. Έτσι του δίνει προσωπικά χαρίσματα και δυνατότητες τα οποία αν αξιοποιήσει ο άνθρωπος μπορεί να γίνει άγιος. Μάλιστα ο Θεός προνοεί το καλύτερο, το τελειότερο, το αγιότερο. Όμως, δεν του επιβάλει την αγιότητα, του δίνει τα χαρίσματα, τις δυνατότητες και τον καλεί να συνεργαστεί ελεύθερα μαζί Του για να γίνει αυτό πραγματικότητα. Η επιλογή είναι του ανθρώπου, ο Θεός σέβεται απόλυτα την ελεύθερη βούλησή του. Ο δεύτερος παράγοντας είναι η παρέμβαση του διαβόλου. Ο διάβολος εκμεταλλεύεται τα πάθη και τις αδυναμίες του ανθρώπου, του υπόσχεται με το τρόπο του, πλούτο, δόξα, ηδονές και όπου τον "πιάσει". Και επειδή η αμαρτωλή φύση ρέπει στα πάθη και την αμαρτία, οι πιθανότητες που έχει να τον κερδίσει είναι μεγάλες. Εκμεταλλεύεται ακόμη την άγνοιά του και την ανωριμότητά του, τον παγιδεύει συνεχώς και επειδή ο άνθρωπος δεν ξέρει ή δεν έχει πείρα να τον αντιμετωπίσει πέφτει πολλές φορές στις παγίδες που του στήνει. Και ο τρίτος παράγοντας είναι η ελευθερία του ανθρώπου. Αν θα δεχτεί ο άνθρωπος να συνεργαστεί με τον Θεό, να καλλιεργήσει τα χαρίσματα του Θεού ή να δουλέψει στα πάθη και τις προκλήσεις του πονηρού είναι καθαρά στην ελεύθερη βούλησή του. Ο Μέγας Βασίλειος λέει οτι o Θεός προνοεί το καλύτερο στη ζωή σου, όμως το "καντήλι" της ζωής σου δεν το κρατάει Εκείνος, αλλά σου το δίνει να το κρατήσεις εσύ στα χέρια σου και Εκείνος θέλει να σε βοηθήσει και να σε στηρίξει. Αν εσύ δεν προσέξεις, σκοντάψεις και πέσεις, τότε το λάδι απο το καντήλι θα χυθεί και το δοχείο θα σπάσει. Όμως για αυτό δεν θα ευθύνεται η Πρόνοια του Θεού, αλλά οι δικές σου επιλογές.\nΑν ένας άνθρωπος έχη αγαθή προαίρεση, αλλά δεν βοηθήθηκε από μικρός, δεν είναι κολακεία να του πης τα καλά που βλέπεις σ’ αυτόν, γιατί κατ’ αυτόν τον τρόπο βοηθιέται και αλλοιώνεται, επειδή δικαιούται και την θεία βοήθεια. Είπα σε κάποιον: «Εσύ είσαι καλός. Δεν ταιριάζουν σ’ εσένα αυτά που κάνεις». Του το είπα αυτό, γιατί είδα το καλό του χωράφι και τον κακό σπόρο που είχε ρίξει.\nΣᾶς συνιστῶ νὰ ἔχετε σὲ ὅλα διάκριση καὶ φρόνηση. Ν’ ἀποφεύγετε τὰ ἄκρα. Οἱ αὐστηρότητες συμβαδίζουν μὲ τὰ μέτρα τῆς ἀρετῆς. Αὐτὸς ποὺ δὲν ἔχει μεγάλες ἀρετὲς καὶ συναγωνίζεται μὲ τοὺς τέλειους, θέλοντας νὰ ζεῖ μὲ αὐστηρότητα, ὅπως οἱ ἅγιοι ἀσκητές, αὐτὸς κινδυνεύει νὰ ὑπερηφανευθεῖ καὶ νὰ πέσει. Γί’ αὐτὸ νὰ πορεύεσθε μὲ διάκριση καὶ νὰ μὴν ἐξαντλεῖτε τὸ σῶμα μὲ ὑπέρμετρους κόπους.\nΤον Δ’ Αιώνα ζούσε στην Αίγυπτο ένας άγιος Γέροντας, που είχε και αυτός το χάρισμα των ιαμάτων• από αυτό είχε αποκτήσει πολύ μεγάλη δόξα. Γρήγορα όμως παρατήρησε, ότι η υπερηφάνεια τον εξουσίαζε, και ότι δεν ήταν σε θέση να την νικήση με τις δικές του δυνάμεις. Και τότε με πολύ θερμή προσευχή κατέφυγε στο Θεό. Και Τον παρακάλεσε να επιτρέψη να δαιμονισθή• για να ταπεινωθή.\nΗ σύγχρονή μας «χριστιανική»κοινωνία έχη μια παράξενη τάση: Να ψάχνη για θαύματα και να κάνη θαύματα! Την τάση αυτή δεν πρέπει να την αφήσωμε να περάση απαρατήρητη. Με κανένα τρόπο. Και για πολλούς λόγους. Και ιδιαίτερα, γιατί την τάση αυτή, την τάση που έχουν πολλοί να θέλουν να κάνουν θαύματα και να ψάχνουν για θαύματα, οι άγιοι πατέρες μας την καταδικάζουν πολύ αυστηρά.\nΆγιος Ιωάννης ο Σιναΐτης Απόστολος Ιωάννης Όσιος Μακάριος ο Αιγύπτιος Απόστολος Μάρκος Ιερά Μονή Παρακλήτου Αλ Παπαδιαμάντης Αββάς Κασσιανός Άγιος Ισαάκ ο Σύρος Μικρὸς Εὐεργετινός Άγιος Συμεών ο Νέος Θεολόγος Άγιος Ιγνάτιος Μπριαντσιανίνωφ Γέρων Παΐσιος Μητρ. Μελέτιος Νικοπόλεως Απόστολος Παύλος Άγιος Νεκτάριος ο Πενταπόλεως Αρχ. Γεώργιoς Καψάνης Φρ. Φάρραρ Άγιος Γρηγόριος ο Παλαμάς Άγιος Ιωάννης ο Χρυσόστομος Απόστολος Λουκάς Άγιος Νικόδημος ο Αγιορείτης Απόστολος Ματθαίος\nΜετάνοια Αμαρτίες Ψυχή Θεία Κοινωνία Ταπεινοφροσύνη Παραβολή Διάβολος Πίστη Θεοτόκος Θαύματα Υπερηφάνεια Διάκριση Πνευματικός αγώνας Αμαρτία Προσευχή Αρετή Μεγάλη Εβδομάδα Πειρασμοί Αγάπη Θέωση Ανάσταση Πνευματικός Θλίψεις Πάθη Πνευματική Ζωή Άγιο Πνεύμα Ταπείνωση Υπομονή Θάνατος Σωτηρία Εξομολόγηση Ιησούς Χριστός Λογισμοί